Γιατί βγήκε ο στόλος στο Αιγαίο; (ΒΙΝΤΕΟ) - ArmyNow.net\nΑρχική FEATURED Γιατί βγήκε ο στόλος στο Αιγαίο; (ΒΙΝΤΕΟ)\nΓιατί βγήκε ο στόλος στο Αιγαίο; (ΒΙΝΤΕΟ)\nΟ στόλος μια ανάσα απο τα τουρκικά πλοία στο Αιγαίο. Η έξοδος του Πολεμικού Ναυτικού συνέπεσε με την τουρκική προκλητικότητα.\nΓια προγραμματισμένες ασκήσεις που σύνεπεσαν με τις τουρκικές βόλτες στο Αιγαίο βγήκε ο στόλος στο Αιγαίο.\nΑπό τις 21 έως τις 22 Φεβρουαρίου 2017 διεξήχθησαν επιτυχώς οι εθνικές τεχνικές ασκήσεις μικρής κλίμακας “ΑΣΤΡΑΠΗ 2/17” και “ΒΡΟΝΤΗ 1/17” στη θαλάσσια περιοχή Σαρωνικού, Μυρτώου και Κυκλάδων, με την συμμετοχή μονάδων του ΠΝ.\nΟι εν λόγω ασκήσεις σύμφωνα με το Πολεμικό Ναυτικό πραγματοποιήθηκαν στο πλαίσιο του ετήσιου προγράμματος Επιχειρησιακής Εκπαίδευσης μονάδων του ΠΝ, για το 2017.\nΠαράλληλα από τις 14 έως τις 23 Φεβρουαρίου 2017 διεξήχθη η εθνική τεχνική άσκηση μεσαίας κλίμακας “ΑΝΑΠΝΕΥΣΤΗΡ 1/17” στη θαλάσσια περιοχή νοτιοδυτικού Αιγαίου Πελάγους, νοτίου Κρητικού Πελάγους και στη θαλάσσια περιοχή Κυθήρων.\nΔείτε βίντεο απο την άσκηση ΑΣΤΡΑΠΗ στις 4/2\nΗ Φ/Γ ΛΗΜΝΟΣ ναυπηγήθηκε στα ναυπηγεία Koninklijka Maatschappij de Schelde στο Vlissingen της Ολλανδίας, μαζί με την Φ/Γ ΕΛΛΗ, μετά από παραγγελία του Γενικού Επιτελείου Ναυτικού. Η σύμβαση για την απόκτηση του πλοίου υπογράφηκε στην Αθήνα τον Ιούλιο του 1981 και η ύψωση της Ελληνικής σημαίας έγινε στο Vlissingen την 18 η Σεπτεμβρίου 1982, με πρώτο κυβερνήτη τον Αντιπλοίαρχο Ν.Θεμελίδη ΠΝ. Η Φ/Γ ΛΗΜΝΟΣ κατέπλευσε στην Ελλάδα στις 5 Νοεμβρίου 1982 και έκτοτε συμμετέχει ενεργά στις αποστολές του ΑΣ. Έχει συμμετάσχει σε εθνικές και συμμαχικές ασκήσεις. Επίσης έχει λάβει επιτυχώς μέρος στις ακόλουθες επιχειρήσεις :\nΤο όνομα ΄΄ΛΗΜΝΟΣ΄΄ δόθηκε σε ανάμνηση της νικηφόρου ναυμαχίας του Ελληνικού Στόλου που διεξήχθη την 5 Ιανουαρίου του 1913, πλησίον των ακτών του ομώνυμου νησιού. Οι νικηφόρες ναυμαχίες (ΕΛΛΗΣ και ΛΗΜΝΟΥ) του Ελληνικού Στόλου υπό τον Ναύαρχο Παύλο Κουντουριώτη, κατά τους Βαλκανικούς Πολέμους, ήταν αυτές που εξασφάλισαν την Ελληνική κυριαρχία στο Αιγαίο. Η Φ/Γ ΛΗΜΝΟΣ είναι το τρίτο διαδοχικά πλοίο του ΠΝ το οποίο φέρνει το όνομα ΄΄ΛΗΜΝΟΣ΄΄. Το πρώτο ήταν το πρώην Αμερικάνικο θωρηκτό MISSISSIPPI το οποίο ναυπηγήθηκε το έτος 1905 και αγοράσθηκε από την Ελληνική Κυβέρνηση το καλοκαίρι του 1914. Έλαβε μέρος στις Ναυτικές Επιχειρήσεις του Ά Παγκοσμίου Πολέμου και στις Επιχειρήσεις στη χερσόνησο της Κριμαίας το 1919. Παροπλίστηκε το 1932. Το δεύτερο ήταν αρματαγωγό, το οποίο παραχωρήθηκε το 1943 από την Αμερικάνικη στην Ελληνική Κυβέρνηση για την ενίσχυση του μαχόμενου κατά τον ΄Β Παγκόσμιο Πόλεμο Ελληνικού Ναυτικού. Συμμετείχε στις αποβάσεις του ΑΝΤΖΙΟ (Ιανουάριος 1944) και Νοτίου Γαλλίας (Αύγουστος 1944). Παροπλίστηκε το 1977.\nΑΣΚΗΣΗ ΤΟΥ ΠΟΛΕΜΙΚΟΥ ΝΑΥΤΙΚΟΥ


Όταν το «για το καλό σου» σημαίνει «για το καλό μου» - PsychologyNow.gr\nΙαν 17, 2020 3007\t0\nΠόσες φορές έχετε ακούσει τη φράση «Για το καλό σου το κάνω» και νιώθετε ότι απορρίπτεται η δική σας, προσωπική επιθυμία από άλλους ανθρώπους που υποτίθεται ότι γνωρίζουν τι είναι καλό για εσάς;\nΈχω χρησιμοποιήσει αρκετές φορές στη ζωή μου τη φράση Για το καλό σου (For your own good), χωρίς ωστόσο να έχω λάβει υπόψη μου το δεύτερο μέρος αυτής της φράσης, όπου βρίσκεται όλη η ουσία.\nΒάσει αυτής της φράσης- η οικογένεια, οι φίλοι και πολλοί άλλοι δικαιολογούν το «κακό» που μπορεί να προκαλεί η σφοδρή επιθυμία τους να επιβάλλουν τη δική τους αίσθηση δικαιοσύνης. Πολλές φορές τείνουν να απορρίπτουν τις προσωπικές διαμαρτυρίες μας επειδή όπως λένε γνωρίζουν καλύτερα από εμάς τι πρέπει να κάνουμε και έτσι μπορούν το βράδυ να κοιμούνται ήσυχοι ακόμα και αν εμείς δεν κλείνουμε μάτι.\nΟι διάφορες μορφές της φράσης «Για το καλό σου»\nΜπορεί να φαίνεται λίγο μελοδραματικό, αλλά αυτή είναι ακριβώς η συμπεριφορά που δύναται να ωθεί στην ταλαιπωρίας της ψυχής κάποιου. Οι μορφές χρήσης της συγκεκριμένης φράσης μπορεί να είναι οι ακόλουθες:\n-Γιατί με φυλακίζεις ενώ προσπαθώ να απελευθερωθώ;\n- Για το καλό σου.\n-Γιατί με καταπιέζεις και με περιορίζεις όταν εσύ είσαι το πρόσωπο από το οποίο θέλω να απελευθερωθώ;\nΔιαβάστε σχετικά: Ο δρόμος της ψυχοθεραπείας είναι αυτός της επιθυμίας\n-Γιατί με αναγκάζεις να πάρω αυτά τα φάρμακα, τα οποία θα με σκοτώσουν;\n-Γιατί μου απαγορεύεις να πάρω αυτά τα φάρμακα, τα οποία τουλάχιστον θα με κάνουν να νιώσω καλά;\nΒέβαια μερικοί από τους πιο τολμηρούς μπορεί να παραδεχτούν ότι αυτά που κάνουν δεν είναι αποκλειστικά για «το δικό μας καλό», αλλά επειδή στην πραγματικότητα δε γνωρίζουν τι άλλο μπορούν να κάνουν. Αρκετές φορές έχω ακούσει ψυχιάτρους να λένε:\nΣυνήθιζα να λέω στους ασθενείς ότι δίνω τη συγκατάθεσή μου για ακούσια ψυχιατρική περίθαλψη για το καλό τους, όμως πλέον είμαι ειλικρινής και τους λέω ότι δεν ξέρω τι άλλο να κάνω… γιατί θέλω αύριο το πρωί να είναι ζωντανοί, ώστε να μπορέσουμε να οργανώσουμε σωστά τα επόμενα βήματά μας και φοβάμαι πως αυτό δε θα συμβεί αν δεν κάνω κάτι άμεσα. Αυτοί λοιπόν οι γιατροί είναι αυθεντικοί και γι’ αυτό μπορώ να συζητάω μαζί τους.\nΗ επιθυμία να μην πεθάνει ή να μην πληγωθεί κάποιος είναι ανθρώπινη και τα όποια ακραία πολλές φορές μέτρα που δύναται να πάρει κανείς για να το πετύχει αυτό είναι συχνά κατανοητά, αν και όχι απόλυτα δικαιολογημένα ως ένας τρόπος θεραπείας.\nΤο σημαντικό λάθος στα συστήματα ύπαρξής μας είναι η ανισορροπία της εξουσίας και ο τρόπος που αυτή διαιωνίζεται. Είναι ο ισχυρισμός ότι τα συστήματα κατέχουν την απόλυτη γνώση, ότι ξέρουν τα πάντα. Όταν όμως κάποιος από μία θέση εξουσίας καταλήγει να πει Απλά δεν ξέρω, η πράξη αυτή συνιστά μία κρίσιμη εξέγερση ενάντια στην ανατροπή του συστήματος και της εξουσίας, ακόμα και αν αυτό δεν είναι πάντα αρκετό για να γίνει αλλαγή.\nΖούμε σε μια κοινωνία η οποία στερείται επιλογών και καθοδηγείται από καπιταλιστικές δυνάμεις οι οποίες καθορίζουν όχι μόνο ποιος έχει αξία αλλά και τι χρειάζεται να γίνει με εκείνους που αποκλίνουν: να τους αποστραγγίξει χρηματικά ή ακόμα και να τους βγάλει από τη μέση ολοταχώς – ιδανικά και τα δύο.\n«Για το καλό σου» σημαίνει στην πραγματικότητα «Για το καλό μου»\nΣτην πραγματικότητα, η φράση «για το καλό σου» μεταφράζεται σε «για το καλό μου».\n-Για το δικό μου καλό, γιατί αυτή η κατάσταση μου προκαλεί αμηχανία και είναι επικίνδυνη και δεν ξέρω πως να την αντιμετωπίσω.\n-Για το δικό μου καλό, γιατί είμαστε και οι δυο μας σε μία πιεστική κατάσταση και εσύ είσαι εκείνος που φοβάται περισσότερο.\n- Γιατί με αναγκάζεις να πάρω αυτά τα φάρμακα, τα οποία θα με σκοτώσουν;\n-Για το δικό μου καλό, γιατί οι συνάδελφοί μου θα με ελέγξουν ή θα με αποκαλέσουν τρελό αν υποχωρήσω και δεν ξέρω αν μπορώ να το αντέξω αυτό.\n-Για το δικό μου καλό, γιατί η κοινωνία έχει συγκεκριμένα κριτήρια για την αποδεκτή συμπεριφορά και δεν μπορώ να ρισκάρω τη φήμη ή τη δουλειά μου.\nΗ ανωτέρω παραδοχή λοιπόν μπορεί να βγάζει νόημα, καθώς υπάρχει έλλειψη εκπαίδευσης των παρόχων για την αντιμετώπιση της δυσφορίας όπως γενικότερη ανικανότητα του συστήματος να κάνει το ίδιο. Ποιο λοιπόν θα ήταν το κίνητρο για αλλαγή;\nΣίγουρα αυτό δε θα εξυπηρετούσε κανένα τωρινό χρηματικό στόχο και θα ανέτρεπε την τάση που επικρατεί εδώ και εκατοντάδες χρόνια να χρησιμοποιείται το ψυχιατρικό σύστημα ως ένα μέσο και εργαλείο κοινωνικού ελέγχου.\nΤουλάχιστον, αν μπορούμε να είμαστε ειλικρινείς και να κατανοήσουμε ότι η φράση Για το καλό σου στην πραγματικότητα σημαίνει Για το καλό μου, ίσως και να είμαστε σε θέση να γίνουμε πιο σοφοί αναφορικά με το στρατηγικό σχεδιασμό μας. Η φράση Για το καλό σου καθοδηγείται από το φόβο, τη δυσφορία, το χρήμα και την κοινωνική τάση για περιθωριοποίηση εκείνων που αποκλίνουν από τον κοινωνικό σχεδιασμό.\nΗ γλώσσα των «καθοδηγητών»\nΗ φράση «Για το καλό» σου αναμειγνύεται με μη ορατό τρόπο μέσα στη γλώσσα μας και μπορεί συχνά να χρησιμοποιηθεί με δύο τρόπους: του εχθρού ή του συμμάχου.\nΗ εχθρική διατύπωση της φράσης μοιάζει κάπως έτσι:\nΠρέπει να σε αναγκάσουμε να αποδεχθείς την κατάσταση της ψυχικής υγείας σου, για το δικό σου καλό φυσικά.\nΕνώ, μία συμμαχική διατύπωση της φράσης θα είναι κάπως έτσι:\nΔεν πιστεύω πως είσαι ψυχικά ασθενής, αλλά χρειάζεται να χρησιμοποιώ τέτοιους όρους για να μπορώ να σε προστατεύσω από τους άλλους. Είναι για το δικό σου καλό, είμαι με το μέρος σου.\nΑκόμη και στη δεύτερη περίπτωση, δηλαδή εκείνη του συμμάχου, το συναίσθημα μπορεί να αποδειχθεί εξίσου ή και περισσότερο επίπονο τελικά από την πρώτη περίπτωση.\nΩστόσο, όταν τουλάχιστον γνωρίζουμε ότι θα μπούμε σε μάχη, είμαστε σε θέση να προετοιμαστούμε ψυχικά. Βέβαια, στην περίπτωση του «υποτιθέμενου» συμμάχου, στον οποίο επιτρέπουμε να έρχεται όλο και πιο κοντά μας, είναι σαν να χώνουμε το αγκάθι όλο και πιο βαθιά στην πληγή, χωρίς να το αντιλαμβανόμαστε φυσικά, και αυτό πονάει πολύ περισσότερο. Τα άτομα αυτά που μοιάζει να βρίσκονται στη θέση του συμμάχου δικαίως χαρακτηρίζονται ως «καθοδηγητές».\nΑυτοί λοιπόν οι «καθοδηγητές» (που πολλές φορές μεταμφιέζονται στο ρόλο ψυχοεκπαιδευτών) αποτελούν χαρακτηριστικό της ψυχιατρικής καταπίεσης και μοιράζονται κοινά στοιχεία με προπαγανδιστικά φαινόμενα, όπως εκείνα που συναντάμε στην πατριαρχία.\nΟυσιαστικά αυτό που συμβαίνει είναι ότι εκείνοι που βρίσκονται στη θέση του «καθοδηγητή» επιχειρούν να εξηγήσουν με έναν πιο συγκαταβατικό και πατροναριστικό τρόπο στον άλλο (συνήθως σε κάποιον με ψυχιατρικό ιστορικό) κάτι που στην πραγματικότητα ο τελευταίος γνωρίζει καλύτερα, συχνά, με τη δικαιολογία θα χρησιμοποιούσα άλλη γλώσσα αλλά δεν ξέρω αν θα με καταλάβαινε, ενώ πραγματικά εκείνο που εννοούν είναι Δεν θα με καταλάβετε γιατί δεν είστε στη θέση μου. Αυτό το κάνω για το δικό σας καλό για να αγωνιστώ για εσάς (και καμιά φορά αυτό φέρει μεγάλη αναστάτωση και θυμό που στοχεύουν σε αυτούς που δεν επιδεικνύουν την κατάλληλη συμπεριφορά ευγνωμοσύνης).\nΔιαβάστε σχετικά: Οι επικίνδυνες παρενέργειες των αντικαταθλιπτικών\nΠολλές φορές, επίσης, μπορεί να τους ακούσουμε να λένε Άκουσα τις εναλλακτικές σου, απλά δεν έχω βρει κάποια από αυτές, με την οποία να αισθάνομαι άνετα. Η αλήθεια είναι ότι δεν μας αφορά αν δεν αισθάνονται άνετα. Ομολογουμένως, έχουμε ξεφύγει από το μονοπάτι μας όταν μας ζητάνε να χρησιμοποιούμε μόνο λέξεις από τη λίστα με τις κατάλληλες λέξεις τους. Στην πραγματικότητα όλο αυτό έχει να κάνει με τις αξίες μας και όχι με τις λέξεις αυτές καθ’ αυτές, και υπάρχει αρκετός χώρος στα πλαίσια της ανθρώπινης ακεραιότητας να δοκιμάσουμε και τη χρήση άλλων λέξεων.\nΩστόσο, όλα εξαρτώνται από εσάς, καθώς επαναλαμβάνοντας τη χρήση συγκεκριμένων λέξεων, μπορεί τελικά να σταματήσετε να αισθάνεστε άβολα. Η δυσφορία των «καθοδηγητών» αναφορικά με την περιγραφή της ζωής μας είναι καθαρά δικό τους πρόβλημα το οποίο χρειάζεται να το δουλέψουν με τον εαυτό τους.\nΣε ποιόν κόσμο άλλωστε θα έπρεπε να είναι αποδεκτό κάποιος που κατέχει μια θέση εξουσίας να αποφασίζει για την αξία ανθρώπων που βρίσκονται στο περιθώριο και ποια κομμάτια της ανθρώπινής της υπόστασης χρειάζεται να θυσιάσουν;\nΗ δύναμη της φράσης «Δε Γνωρίζω»\nΗ φράση «Για το καλό σου» είναι άκρως καταπιεστική, καθώς σε αυτές τις τέσσερις λέξεις ενσωματώνεται η αμφιβολία ή ακόμα και η άγνοια για τον ίδιο μας τον εαυτό - ποιοι είμαστε, τι χρειαζόμαστε και τη θέση του ειδικού παίρνει κάποιο άλλο πρόσωπο, το οποίο κατέχει τη γνώση και τις απαντήσεις για εμάς και αν όμως κάτι πάει στραβά τελικά είναι δικό μας το λάθος.\nΠαρά το γεγονός λοιπόν ότι οι πάροχοι και οι ακαδημαϊκοί γνωρίζουν καλύτερα τη γλώσσα και τις προσδοκίες των άλλων, αυτό για το οποίο εκφράζονται με τόση βεβαιότητα είναι η ζωή μας, η οποία παραμένει δική μας και περιμένουν να είμαστε ευγνώμονες από το γεγονός ότι μας κυβερνούν με καλοσύνη.\nΕπίσης, η φράση αυτή, όπως και αν εκφέρεται -εχθρικά ή συμμαχικά- κρύβει μέσα της βία, καθώς υποβόσκει το παιχνίδι της δύναμης. Η τάση μας λοιπόν για αντίσταση, είναι ενδεικτική της καταπίεσης που μας ασκείται, για την οποία φυσικά το μόνο που μπορεί να μας προσφέρουν είναι ένα Λυπάμαι που αισθάνεσαι έτσι (λες και ο τρόπος που αισθανόμαστε είναι το πρόβλημα), χωρίς ούτε καν να αναγνωρίζουν τη δικαιολογημένη μας οργή.\nΊσως λοιπόν η μόνη λύση είναι να συνταχθούμε με το «Δεν ξέρω» και να το φωνάξουμε σε όλους εκείνους που πιστεύουν ότι γνωρίζουν τι είναι καλό για εμάς. Οι άνθρωποι αντιλαμβάνονται το «Δεν ξέρω» ως αδυναμία, ωστόσο στην πραγματικότητα αυτή η μικρή φράση και παραδοχή συμπεριλαμβάνει όλες εκείνες τις δυνατότητες που μπορεί να ακολουθήσουν.\nΥπάρχει τόσο μεγάλη ελευθερία σε αυτό το «Δεν ξέρω», που μας αποδεσμεύει από την ιδέα ότι πρέπει να γνωρίζουμε ή ότι γνωρίζουμε πολλά περισσότερα από κάποιον άλλον και έτσι είμαστε υπεύθυνοι για αυτόν. Μόνο με αυτό τον τρόπο λοιπόν μπορούμε να αποδεχτούμε το άγνωστο που μας περιβάλλει, να ανακαλύψουμε την πραγματική μας δύναμη και να καθοδηγηθούμε μέσα από αυτό, να συμπορευτούμε με τη χαρά και τη θλίψη που φέρνει η προηγούμενη κατάκτηση και η επόμενη άβυσσος.\nΕτικέτες: φόβος, οικογένεια, κοινωνία, συναίσθημα, φάρμακα\nPsychologyNow Team 71012\nPsychologyNow Team 39445\nΓιάννης Αγγελής 36574\nΝικολία Ζωμένου 35869\nΚωνσταντίνα Αρβανίτη 1435\nPsychologyNow Team 1426


Τι ερευνούν οι αρχές για τη στυγερή δολοφονία του Γιώργου Καραϊβάζ (video) | newsbreak\n9-04-2021 • 20:33μμ\nΈνα καλά οργανωμένο σχέδιο δολοφονίας δείχνει η στυγερή εκτέλεση του γνωστού δημοσιογράφου Γιώργου Καραϊβάζ έξω από το σπίτι του στον Άλιμο.\nΟι αστυνομικοί της ασφάλειας έχουν ξεκινήσει ενδελεχείς έρευνες για στοιχεία που θα οδηγήσουν στην αποκάλυψη της ταυτότητας των δραστών αλλά και στα κίνητρά τους. Άνδρες της ασφάλειας συλλέγουν μαρτυρίες και βίντεο από τις κάμερες της περιοχής προκειμένου να εντοπίσουν την κατεύθυνση που ακολούθησαν οι εκτελεστές για να διαφύγουν.\nΣύμφωνα με τις μαρτυρίες των υπαλλήλων του Δήμου που εκτελούσαν εργασίες καθαριότητας στο σημείο όπου έγινε η επίθεση, μπροστά στα έντρομα μάτια τους, ο συνεπιβάτης του σκούτερ που κινήθηκε στο μέρος του δημοσιογράφου, τον πυροβόλησε με πιστόλι που είχε σιγαστήρα.\nΟ δημοσιογράφος έπεσε νεκρός λίγα δευτερόλεπτα αφότου είχε βγει από το όχημα του με κατεύθυνση το σπίτι του. Έξι σφαίρες «γάζωσαν» το σώμα του Γιώργου Καραϊβάζ, ενώ στο σημείο βρέθηκαν 12 κάλυκες. Το τραγικό παιχνίδι της μοίρας; Ο δημοσιογράφος είχε δική του θέση στάθμευσης στην πολυκατοικία, όμως εκεί είχε αφήσει το αυτοκίνητο που αγόρασε στον 20χρονο γιο του πριν δύο μέρες.\nΤο αυτοκίνητο του Γιώργου Καραϊβάζ δίπλα στο οποίο βρέθηκε το άψυχο σώμα του, μεταφέρθηκε στη ΓΑΔΑ για να ερευνηθεί. Όπως φαίνεται και στις φωτογραφίες, οι σφαίρες έχουν χτυπήσει και το όχημα, γεγονός που αποτυπώνει τη μανία των δραστών να τον «αποτελειώσουν».\nΤα εγκληματολογικά εργαστήρια της ΕΛ.ΑΣ. αναμένεται να έχουν απαντήσεις τις επόμενες ώρες από τη βαλλιστική εξέταση προκειμένου να ερευνηθεί αν το όπλο έχει χρησιμοποιηθεί στο παρελθόν και σε άλλη ενέργεια. Κάτι που θεωρείται απίθανο καθώς η υπόθεση «δείχνει» ότι πρόκειται για καλά οργανωμένο σχέδιο και ότι οι δράστες, πρόσεξαν να μην αφήσουν ίχνη.\nΜάρτυρες περιγράφουν ότι οι εκτελεστές ήταν ντυμένοι με σκούρα ρούχα όμως δεν είχαν καλυμένα πρόσωπα. Το γεγονός προκαλεί εντύπωση καθώς οι δράστες δείχνουν να είναι σίγουροι ότι δεν πρόκειται να αναγνωριστούν. Επιπλέον, οι αστυνομικοί ερευνούν εάν οι εκτελεστές εκτός από το σκούτερ το οποίο φέρεται ότι χρησιμοποιήθηκε για να μην προκαλέσουν υποψίες, διέφυγαν με άλλα οχήματα και προς διαφορετικές κατευθύνσεις.\nΔείτε την καρέ καρέ την αναπαράσταση της δολοφονίας από το βίντεο του Open:


Κ.Παπακώστα: «Στη Βουλή οι άριστοι όχι οι υπηρέτες δυο αφεντάδων!» | Newsbomb\n07 Μαρτίου 2011 13:28\nΚ.Παπακώστα: «Στη Βουλή οι άριστοι όχι οι υπηρέτες δυο αφεντάδων!»\nΜια ημέρα πριν από την «ημέρα της γυναίκας», η Γραμματέας Γυναικείων Θεμάτων της ΝΔ...\nΜια ημέρα πριν από την «ημέρα της γυναίκας», η Γραμματέας Γυναικείων Θεμάτων της ΝΔ, θίγει το μείζον ζήτημα της ανεργίας των γυναικών αλλά και της μισθολογικής τους διαφοράς από τους άρρενες εργαζόμενους. Ζητά μάλιστα την άμεση λήψη μέτρων στήριξης της οικογένειας και προαναγγέλλει ότι είναι έτοιμη να φέρει το θέμα στην αρμόδια επιτροπή της Βουλής αλλά και στη Συνήγορο του Πολίτη.\nΑύριο γιορτάζεται η ημέρα της γυναίκας, στη σκιά πολύ ανησυχητικών στοιχείων για την ανεργία, που χτυπά ακόμη περισσότερο το «ασθενές φύλο». Σε μια περίοδο κρίσης, τι μπορούμε να κάνουμε πέραν των διαπιστώσεων;\nΘεωρώ πως για την απαλοιφή των εφιαλτικών σεναρίων για την πορεία της ανεργίας πρέπει να ληφθούν μέτρα στήριξης της οικογένειας, να υπάρξουν ευκαιρίες συμμετοχής των γυναικών στην παραγωγική διαδικασία, να εφαρμοστούν το Σύνταγμα και οι νόμοι, που προστατεύουν την εγκυμοσύνη και τη μητρότητα και να σταματήσουν οι διαφοροποιήσεις μεταξύ δημόσιου και ιδιωτικού τομέα, αλλά, κυρίως, πρέπει να παρθούν μέτρα για όσες γυναίκες δεν απολαμβάνουν επαρκές δίχτυ κοινωνικής προστασίας.\nΠροσφάτως η Eurostat, έδωσε στοιχεία που μαρτυρούν μεγάλη μισθολογική ανισότητα των δύο φύλων στη χώρα μας. Οι ελληνίδες εργαζόμενες αμείβονται λιγότερο, κατά 22,2%, σε σχέση με τους άνδρες. Που οφείλεται αυτή η διάκριση;\nΈχω επισημάνει εδώ και καιρό το πρόβλημα της ανισότητας στους μισθούς και στις συντάξεις των γυναικών, για ίσης αξίας παρεχόμενη εργασία. Εδώ απαιτείται να εφαρμοστούν το Σύνταγμα και οι νόμοι που ορίζουν ότι για ίσης αξίας εργασίας, ίση αμοιβή.\nΠάντως η διάκριση αυτή οφείλεται και στο γεγονός, ότι οι γυναίκες εγκλωβίζονται μεταξύ ανεργίας και υποαπασχόλησης γιατί έχουν διπλό ρόλο να παίξουν, και δεν μπορούν να συμφιλιώσουν την καριέρα με την οικογένεια.\nΑυτό συνεπάγεται μισθολογικές, βαθμολογικές συνέπειες φθάνοντας στο σημείο να μην θεμελιώνουν συνταξιοδοτικό δικαίωμα. Γι’ αυτό, λοιπόν, προτείνουμε αυτόνομη και αποτελεσματική οικογενειακή πολιτική, που στοχεύει ακριβώς στην αξιοποίηση του συνόλου των ανθρωπίνων πόρων της χώρας στην παραγωγική διαδικασία.\nΣτην καθημερινότητά μας, οι γυναίκες παίζουν πια παντού πρωταγωνιστικό ρόλο. Είναι δραστήριες και μετέχουν σε όλα. Μήπως η «ημέρα της γυναίκας», ως γιορτή, είναι τελικά λίγο παλαιομοδίτικος θεσμός, που τις στοχοποιεί και τις αντιμετωπίζει ως «ευάλωτη ομάδα» αντί να αναδείξει τα όποια προβλήματα βιώνουν ακόμη;\nΗ «ημέρα της γυναίκας» μας φέρνει αντιμέτωπους, με αθρόες απολύσεις γυναικών, νέων μητέρων που δεν καταχωρίζονται σε καμία στατιστική διότι βαφτίζονται ως οικιοθελείς αποχωρήσεις.\nΠαράλληλα τα ποσοστά ανεργίας των γυναικών διαμορφώνονται στο 17%,η δραματική αύξηση των απολύσεων λόγω εγκυμοσύνης και μητρότητας, χτυπάει καμπανάκι για την άμεση λήψη μέτρων στήριξης της οικογένειας. Στον καιρό του μνημονίου αυτή πρέπει να είναι η οπτική της πολιτείας, της κυβέρνησης και των πολιτικών κομμάτων και αυτό σκοπεύω να εισηγηθώ εκ μέρους της Νέας Δημοκρατίας στη αρμόδια επιτροπή της Βουλής αλλά και στη Συνήγορο του Πολίτη στη συνέχεια.\nΕίστε ικανοποιημένη από την παρουσία των γυναικών στην πολιτική; Εσχάτως στις αυτοδιοικητικές εκλογές, ελάχιστες επιστρατεύθηκαν για να ηγηθούν των ψηφοδελτίων ενώ οι πληροφορίες λένε ότι η ΝΔ, δυσκολεύεται και πάλι να βρει τα κατάλληλα γυναικεία πρόσωπα για τα ψηφοδέλτια των εθνικών εκλογών…\nΥπάρχει δημοκρατικό έλλειμμα στην Ελλάδα περισσότερο αλλά και στην Ευρώπη, όσον αφορά στην εκπροσώπηση των γυναικών στα κοινωνικά, οικονομικά κέντρα λήψης των αποφάσεων. Οφείλω όμως να πω ότι ο νόμος για τη συμμέτοχή των γυναικών σε ποσοστό 30% στα ψηφοδέλτια είναι νόμος της διακυβέρνησης της Νέας Δημοκρατίας.\nΑντιλαμβάνεστε ότι ο νόμος από μόνος του δεν απαντά αυτόματα στο πρόβλημα, απαιτείται να συνυπάρχει και η ποιότητα των προσώπων και εκεί πρέπει να εστιάσουν τα πολιτικά κόμματα.\nΣτην εποχή που οι πολίτες απαιτούν έντιμους πολιτικούς, αλλά και ικανούς να εφαρμόσουν πολιτικές για την έξοδο της χώρας από την κρίση, επιβάλλεται οι υποψήφιοι ανεξαρτήτως φύλου να είναι αποφασισμένοι να υπηρετήσουν ένα αφέντη, ο οποίος είναι ο κυρίαρχος λαός.\nΕίναι βαριά η ευθύνη για τους αρχηγούς των κομμάτων, για το ποιους θα προτείνουν μέσα από τα εθνικά ψηφοδέλτια, αλλά και για τους πολίτες, να στείλουν με τη ψήφο τους στο εθνικό κοινοβούλιο τους άριστους και όχι τους υπηρέτες δύο αφεντάδων


Ο Γκούσταβ κοίταξε τον νεαρό ιερέα. «Περίεργο», σκέφτηκε, «Θα μπορούσε να είναι παιδί μου. Αν είχα παιδιά. Πόσο να είναι; Γύρω στα τριάντα; Κάπου εκεί», κατέληξε. Στο μυαλό του ήρθαν οι στίχοι που είχε διαβάσει και ξαναδιαβάσει. Του Ερωτόκριτου. «Ήταν δεκαοχτώ χρονών, μα είχε γερόντου γνώση». Νόμιζε πως τους είχε ξεχασμένους. Μα πάντα του εμφανίζονταν σε ανύποπτο χρόνο. Σαν ένας αγαπημένος από μηχανής θεός των νεανικών του χρόνων. «Ευχαριστώ, πάτερ», είπε με σιγανή φωνή. «Αν όμως δεν χρειάζεται να συγχωρήσω, αλλά να με συγχωρήσουν;» «Ναι, παιδί μου, να το κάνεις», είπε ο παπάς. «Να ζητήσεις συγχώρεση. Θα λυτρώσει την ψυχή σου. Και τώρα, καλή σου μέρα». Ο παπάς έκανε στον αέρα το σχήμα του Σταυρού. Ο Γκούσταβ ένιωσε πως τον συγχωρούσε. Και την είχε τόσο ανάγκη αυτή τη συγχώρεση!\nΠόση δύναμη χρειάζεται για να συγχωρήσεις! Στο μυθιστόρημα "Το Αίνιγμα του Ερωτόκριτου", ένας από τους κεντρικούς ήρωες, ο Γερμανός Γκούσταβ Ράινχαρντ, επιστρέφει στην Κρήτη όπου έζησε τα χρόνια της Κατοχής ως υπαξιωματικός των Ναζί.\nΣκοπός αυτής της επιστροφής η αναζήτηση ενός αρχαίου αγαλματίδιου μιας προϊστορικής θεάς, αλλά όχι μόνο... Η ψηλάφηση μιας παλιάς πληγής, ενός ανεκπλήρωτου έρωτα και ενός εγκλήματος...\nΟ Γκούσταβ Ράινχαρντ σε ένα ανθρώπινο δικαστήριο κατά πάσα πιθανότητα θα κρινόταν ένοχος. Ένοχος για εγκλήματα πολέμου κατά της ανθρωπότητας, ένοχος για κλοπή αρχαίων αντικειμένων ανυπολόγιστης αξίας, ένοχος για...\nΣε ένα ουράνιο δικαστήριο θα μπορούσε να εξιλεωθεί για τα σφάλματά του; Αν ζητούσε συγχώρεση. Το έκανε άραγε;\nΟ κριτικός, θεατρολόγος και ποιητής Κωνσταντίνος Μπούρας ( https://konstantinosbouras.gr/) στην κριτική του για το μυθιστόρημα "Το Αίνιγμα του Ερωτόκριτου" - τον ευχαριστώ πολύ για αυτή την υπέροχη κριτική - γράφει:\n"Ο καταλύτης εδώ είναι η βαθιά επίγνωση της αθωότητας όλων των ανθρώπινων όντων, ανεξαρτήτως από τις ακραιότητες στις οποίες έχουν επιδοθεί ακολουθώντας τυφλά ένστικτα και ταπεινές ροπές".\nΟ Γκούσταβ Ράινχαρντ είναι ένοχος για όσα διέπραξε. Τι τον οδήγησε, όμως, εκεί; Ποια η αρχαία σκουριά που τον κατατρώει; Θα λυτρωθεί άραγε από αυτήν;\nΗ συνέχεια στο μυθιστόρημα αρχαιολογικής περιπέτειας "Το Αίνιγμα του Ερωτόκριτου"!


Φθιωτικός Τυμφρηστός: Ληστοκρατία στα χωριά του Τυμφρηστού\nΛηστοκρατία στα χωριά του Τυμφρηστού\nΛΗΣΤΟΚΡΑΤΙΑ & ΛΕΗΛΑΣΙΕΣ\nΣΤΑ ΧΩΡΙΑ ΤΟΥ ΤΥΜΦΡΗΣΤΟΥ\nτου Χαρίλαου Μιχιώτη από το βιβλίο του\n«ΤΥΜΦΡΗΣΤΟΣ & ΤΥΜΦΡΗΣΤΙΟΙ»\nΤα χωριά γύρω στον Τυμφρηστό και το Καρπενήσι ήταν εκτεθειμένα στις ληστρικές επιδρομές και στις λεηλασίες ("διαγούμισμα") από τα παλιά χρόνια. Δράστες σ’ αυτές τις επιχειρήσεις ήταν οι Τούρκοι αξιωματούχοι, οι φορατζήδες, που ενεργούσαν για λογαριασμό των Τούρκων, και με εντολή των κοτσαμπάσηδων, οι Τουρκαρβανίτες αλλά και Ρωμιοί, που έβρισκαν αυτό τον εύκολο τρόπο να πλουτίζουν ή απλώς να ζουν.\nΤέτοια "μπουλούκια", συμμορίες ληστρικές, ήταν ό,τι φοβερότερο μπορεί κανείς να φαντασθεί για το σκλάβο με το μικρό βιος - τα λίγα κεφάλια ζώα, κάποια σοδειά ("γεννήματα") στη μικρή του αποθήκη για το χειμώνα, τα φτωχικά του ρούχα και κουβέρτες, το σπίτι του και το μαντρί του - προπάντων όμως για τα μέλη της οικογένειας του. Οι εύποροι έθαβαν στη γη χρήματα ("φλουριά") και σκεύη για να τα γλυτώσουν. Ως πριν λίγα χρόνια, μαρτυρείται η ανακάλυψη τέτοιων "θησαυρών" όταν οι ιδιοκτήτες τους είχαν χαθεί.\nΜετά την απελευθέρωση της Φθιώτιδας και τον καθορισμό των συνόρων σε απόσταση λίγων χιλιομέτρων από τα ακραία χωριά του Τυμφρηστού και της Ευρυτανίας (Πιτσιωτά, Περίβλεπτο, Δίκαστρο, Φουρνά, Κλειτσός, Πετράλωνα, Χόχλια, Αραχοβίτσα, Αγ. Χαράλαμπος, Αγία Τριάδα κ.λπ.) άτακτοι Τούρκοι ληστές έμπαιναν στα γειτονικά χωριά και λήστευαν, σκότωναν και αιχμαλώτιζαν. Στο Μαυρίλο, σύμφωνα με την παράδοση, κρέμασαν από έναν έλατο τον παπά του χωριού Γιώργο Κουδούνα, γιατί χτύπησε την καμπάνα της εκκλησίας κι ειδοποίησε τους χωριανούς να φύγουν στο βουνό για να γλυτώσουν από την επιδρομή Τούρκων.\nΠαράλληλα άρχισαν να κάνουν την εμφάνιση τους στα χωριά διάφοροι φυγόδικοι, κυνηγημένοι από το ελληνικό καθεστώς για διάφορες παραβάσεις ή για πολιτικούς αντικαθεστωτικούς λόγους. Άλλοι, κυνηγημένοι από τους Τούρκους, περνούσαν τα γειτονικά σύνορα κι έμπαιναν στα χωριά του Τυμφρηστού, της Ευρυτανίας και του Δομοκού κι επιδίδονταν στη ληστεία. Ξανάμπαιναν στην του κρατούμενη Θεσσαλία, λήστευαν πλούσιους και ξαναπερνούσαν τα σύνορα προς τα εδώ. Συχνά οι ελληνικές και οι τούρκικες αρχές έρχονταν σε συνεννόηση την καταδίωξη τους, αλλά χωρίς σοβαρά αποτελέσματα. Ο λαός των χωριών μας, κουρασμένος από την περιπέτεια της σκλαβιάς και αποκαμωμένος από θυσίες της Επανάστασης, βρισκόταν σε δεινή θέση. Έβλεπε με τρόμο τούτο γεγονότα που αναστάτωναν τη ζωή του και του στοίχιζαν πολύ ακριβά. Αναγκαζόταν να καλοπαίρνει και τους ληστές όμοια και τις καταδιωχτικές αρχές για να γλυτώνει από την αγριότητα, τις λεηλασίες, τις αντεκδικήσεις. Πρέπει να σημειώσουμε ότι και τ’ αποσπάσματα συχνά συμπαθούσαν τους ληστές, δεν τους χτυπούσαν αποτελεσματικά και κάποτε, κάποιοι αποφασιστικοί και θερμόαιμοι χωροφύλακες προσχωρούσαν σ' αυτούς.\nΕπιδρομή των Χουσιαδαίων στο Νεοχώρι\nΜια από τις ληστρικές επιδρομές στο Νεοχώρι Τυμφρηστού περίγραφε ποίημα του λαϊκού στιχουργού Ιγνάτιου Ζήση, ιερομόναχου. Πρόκειται για τους Χουσιαδαίους, που λυμαίνονταν τον Τυμφρηστό και την Ευρυτανία (1835-36). Το ποίημα, που διατηρείται στη μνήμη επιζώντων Νεοχωριτών, δομοσιεύεται για πρώτη φορά. Διηγείται:\nΕικοστή τετάρτη Οκτωβρίου εις την εβδόμη ώρα τρόμον μεγάλον έλαβεν η τεθλιμμένη χώρα. Καβαλαραίοι έρχονται Πέμπτη το μεσημέρι κι ο κόσμος τους ενόμισεν βασιλικό ασκέρι. Δεν ήρθανε ως άτακτοι ως κλέφτες με ντουφέκι να. ξέρουν και οι κάτοικοι να πιάσουνε ντουφέκι. Με στράτευμα βασιλικό, σημεία βασιλέως τρόπος δεν γίνονταν λοιπόν να κάμουνε αλλέως. Δημογερόντους ζήτησαν, τους προεστούς της χώρας και τας λαμπρός οικίας τους παρέδωσαν της ώρας. Κι ενωμοτίαν έβγαλαν γύρωθεν μ’ ευταξία δια να προκηρύξουνε παντού την ησυχίαν. Ωστόσο το διάστημα ήτανε μίας ώρας και άρχισαν και παίδευαν τα άτομα της χώρας. Κι άλλους μεν εσκότωσαν με ξύλο, με μαχαίρι και με ντουφέκι σκότωσαν Κίτσιον το ξεφτέρι. Δέκα μουλάρια άρπαξαν με ρούχα φορτωμένα τα σπίτια που τα είχανε μείνανε ρημαγμένα. Στα χίλια οχτακόσια τριάντα πέντε\nο τόπος ερημώθηκε μη έχοντας αφέντη.\nΔέσποινα, πάντων Δέσποινα και πάντων υπέρτερα\nτου ουρανού βασίλισσα και γης τιμιωτέρα\nΔος μας καιρόν ειρηνικόν να ζούμεν ελευθέρα\nσ’ αυτήν την πρόσκαιρη ζωή και στη φριχτή Δευτέρα"\nΣε μια άλλη επιδρομή του ληστή Ρουπακιά, που λυμαινόταν τον Τυμφρηστό και τα χωριά του Καρπενησίου καταστράφηκε το αρχείο του αγωνιστή της Επανάστασης Κ. Τσιούρη (1836) από το Νεοχώρι, όπως μαρτυρεί ο ίδιος σε αίτηση για την αποκατάσταση του στη Επιτροπή Εκδουλεύσεων.\nΓια τη δίωξη των ληστών που πλήθαιναν συνεχώς οργανώθηκε το 1843 η Εθνοφυλακή ή Δημοφυλακή. Οι εθνοφύλακες ήταν στη διάθεση του δημάρχου για τη δίωξη των ληστών και την ασφάλεια των χωριανών. Ήταν άμισθοι και βοηθούσαν στο έργο αυτό τον τακτικό στρατό. Έδρα του 2ου τάγματος Ευζώνων, που είχε στη δικαιοδοσία του τη Δυτική Φθιώτιδα και την Ευρυτανία, ήταν η Μακρακώμη (τότε Βαρυμπόπη). Το 1877 μεταφέρθηκε στο Καρπενήσι. Η δίωξη γίνεται συστηματικότερη με τα στρατιωτικά αποσπάσματα και με "παγανιές" εθνοφυλάκων και χωρικών αλλά ο τόπος δε βρίσκει ησυχία, δεν έχει ασφάλεια. Οι ληστές πιάνουν σε ενέδρες ή και μέσα στο σπίτι τους εύπορους, κατά προτίμηση, χωρικούς για "εξαγορά" με λύτρα ή και φτωχούς από αντεκδίκηση. Στη Βράχα σκότωσαν μέσα στο σπίτι του το γέρο αξιωματικό Γιάννη Μερεντίτη, στον Κλειτσό το Φουρνιώτη Νικόλα Γαλή, γιατρό, δήμαρχο και βουλευτή. Το Σεπτέμβρη του 1904, κοντά στη Λαμία ο ληστής Παπακυριτσόπουλος με τη συμμορία του έσφαξε τον εισαγγελέα Λέων. Ροζάκη και το δικαστή Γ. Αγγελή, που τους είχαν συλλάβει σε ενέδρα ζητώντας λύτρα αλλά και αμνηστία.\nΗ ζωοκλοπή οργιάζει. Οι "αλογοσύρτες" (κλέφτες αλόγων και μουλαριών) έχουν συνωμοτικές οργανώσεις και ανταποκριτές στα χωριά για την προώθηση των κλοπιμαίων σε άλλες επαρχίες.\nΣτα κατοπινά χρόνια, αρχές του 20ού αιώνα τρομοκρατούσαν τα χωριά της Δυτικής Φθιώτιδας και της Ευρυτανίας πολλοί ληστές, που ακόμα τους θυμούνται οι ηλικιωμένοι χωρικοί. 0 Αρκουμάνης, ο Μανσόλας, ο Πατσιαούρας, ο Αρέσσος, ο Γουλοκώστας, ο Καρανίκας, ο Παρούσης, ο Γεωργαλής, ο Τσουλής, ο Κατσακιώρης και άλλοι όλοι τους είχαν κακό τέλος. Όταν δε σάπιζαν στις φυλακές ή δεν αντιμετώπιζαν το εκτελεστικό απόσπασμα, έπεφταν νεκροί κάτω από τα βόλια των καταδιωκτικών αποσπασμάτων. Και κάποτε οι χωρικοί με ικανοποίηση αλλά και φρίκη παρακολουθούσαν τη μεταφορά των κεφαλιών τους και το κρέμασμα σε κάποιο δέντρο της πλατείας του χωριού για επίδειξη από κάποιους αποσματάρχες όπως ο Σεγδίτσας, ο Ταράτσας κ.α.\nΗ ληστεία υποχώρησε αισθητά μετά το 1920 και το 1928 σχεδόν έλειψε. Ξεριζώθηκε όμως οριστικά από την περιοχή μας μόλις άρχισε η απελευθερωτική δράση του ΕΛΑΣ (1942). Από τότε δεν ξανακούστηκε ληστεία και ζωοκλοπή.\n* Στο Δελτίο Χριστιανικής Αρχαιολογικής Εταιρίας, Τομ. Κ σελ. 71 αναφέρεται: "επιγραφή χαραγμένη δεξιά τω εισερχομένω εις τον κυρίως ναόν της εν τω νομώ Καρδίτσας μονής Ρενδίνης". και έχει ως εξής: "1835 έτος θύμησης όταν επάτησε το Νεοχώρι ο Χουσιάδας και πήραν γρόσια χιλιάδες 300".


Απαγωγή Μαρκέλλας: «Το μόνο που θέλω είναι να συλληφθεί αυτή που το έκανε» λέει η μητέρα της\nΕξαφάνιση Θεσσαλονίκη Απαγωγή Μαρκέλλας Εξαφάνιση ανηλίκων\n15/06/2020, 18:08 1\n«Την πρώτη μέρα δεν ήταν καθόλου καλά το παιδί, τώρα ηρεμεί όσο περνούν οι μέρες», ανέφερ η θεία της μικρής που έπεσε θύμα απαγωγής στη Θεσσαλονίκη\nΤην ώρα που οι εξελίξεις στην υπόθεση απαγωγής της μικρής Μαρκέλλας είναι ραγδαίες, με την 10χρονη να φέρεται ότι έχει αναγνωρίσει γνώριμο πρόσωπο ως την γυναίκα που την άρπαξε, η μητέρα του κοριτσιού ξεσπά στο protothema.gr και ζητά την άμεση σύλληψη της δράστιδος που έθεσε σε κίνδυνο τη ζωή του παιδιού της.\nΉδη η 10χρονη βρίσκεται υπο την παρακολούθηση παιδοψυχολόγων με τους οποίους η Μαρκέλλα έχει ξεπεράσει το αρχικό σοκ δίνοντας περιγραφή για τη γυναίκα που την άρπαξε αλλά και για το σημείο όπου την είχε οδηγήσει.\n«Το μόνο που θέλω είναι να συλληφθεί αυτή που το έκανε. Μόλις με είδε το κοριτσάκι μου με πήρε αγκαλιά και με φίλησε», αναφέρει η μητέρα.\n«Ήταν αρκετά εξαντλημένο και κουρασμένο» προσθέτει.\nΣτο «μικροσκόπιο» της Εισαγγελίας Ανηλίκων Θεσσαλονίκης μπαίνει το περιβάλλον στο οποίο μεγαλώνει η 10χρονη Μαρκέλλα. Στο πλαίσιο αυτό θα εξεταστεί τόσο ο οικογενειακός όσο και ο κοινωνικός περίγυρος της μικρής μαθήτριας, ώστε να εκτιμηθούν οι μελλοντικές συνθήκες διαβίωσής της. Αναφορά με αίτημα να γίνει κοινωνικός έλεγχος της ζωής της 10χρονης έκανε προς την Εισαγγελία Ανηλίκων Θεσσαλονίκης και το «Χαμόγελο του Παιδιού», όπως έγινε γνωστό από τον πρόεδρό του Κώστα Γιαννόπουλο.\nΤο κορίτσι αναγνώρισε τη γυναίκα που το άρπαξε - Ανοίγει ο δρόμος για την έκδοση εντάλματος\nΕίστε όλοι παιδεραστές\nΤο παιδί δεν έχει τίποτα αλλά εσείς ψάχνετε μια αφορμή για να φαντασιώνεστε καραντινιάτικα.


Περιεδρικό Απόστημα | ΓΕΝΙΚΟΣ ΧΕΙΡΟΥΡΓΟΣ ΓΙΑΝΝΟΥΛΗΣ ΠΡΩΤΟΠΑΠΑΣ | ΑΘήνα\nΤο περιεδρικό απόστημα αποτελεί μία οξεία και φλεγμονώδης κατάσταση της ορθοπρωκτικής περιοχής όπου δημιουργείται συλλογή πύου σε μια κοιλότητα γύρω από τον πρωκτό, ως αποτέλεσμα μικροβιακής λοίμωξης και φλεγμονής.\nΠαρότι δεν έχουν διευκρινιστεί πλήρως οι λόγοι που δημιουργούν ένα περιεδρικό απόστημα, εντούτοις κατά κύριο λόγο η γενεσιουργός αιτία είναι η απόφραξη των παρακείμενων αδένων πέριξ του πρωκτικού σωλήνα.\nΗ εμφάνιση ενός περιεδρικού αποστήματος δεν σχετίζεται με την κληρονομικότητα και την καθιστική ζωή, ωστόσο παίζει ρόλο η υγιεινή της περιοχής.\nΤα περιεδρικά αποστήματα είναι συχνότερα στους άνδρες και αν δεν αντιμετωπιστούν άμεσα, τότε υποτροπιάζουν και δημιουργούν εκτεταμένες και σοβαρές βλάβες στον οργανισμό.\nΗ φυσική εξέλιξη ενός αθεράπευτου περιεδρικού αποστήματος είναι, αφενός η δημιουργία συριγγίου και αφετέρου, η εξάπλωσή του στην περιοχή γύρω από το ορθό που εκτείνεται ψηλά στην πύελο και τον οπισθοπεριτοναϊκό χώρο, οδηγώντας ακόμη και σε απειλητικές σηπτικές καταστάσεις.\nΈνα περιεδρικό απόστημα μπορεί να εμφανιστεί σαν ερυθρός και σκληρός όζος στην περιοχή του πρωκτού, που μπορεί να γίνεται επώδυνος κατά την ψηλάφηση. Ωστόσο η κλινική εικόνα μπορεί να διαφοροποιηθεί ανάλογα με την ανατομική θέση και το στάδιο του αποστήματος.\nΠοιά είναι τα συμπτώματα του περιεδρικού αποστήματος;\nΤα συνηθέστερα συμπτώματα που προκαλεί το περιεδρικό απόστημα, είναι:\nΤοπική διόγκωση της περιοχής\nΉπιος ή και δυνατός πόνος γύρω από τον πρωκτό ή και το γλουτό\nΈνταση του πόνου κατά την αφόδευση και κατά το κάθισμα\nΕρυθρότητα, πρήξιμο, κάψιμο και τοπικός πυρετός του δέρματος στην περιοχή\nΣε προχωρημένες καταστάσεις ο ασθενής μπορεί να εμφανίσει υψηλό πυρετό και αίσθημα κακουχίας\nΠοιοί είναι οι τύποι του περιεδρικού αποστήματος;\nΌπως τα συρίγγια, έτσι και τα αποστήματα κατηγοριοποιούνται ανάλογα με την ανατομική θέση που καταλαμβάνουν στην περιοχή σε σχέση με τους πρωκτικούς σφιγκτήρες, όπως:\nΠοιά είναι τα αίτια του περιεδρικού αποστήματος;\nΤο 90% των περιπτώσεων του περιεδρικού αποστήματος οφείλεται στη φλεγμονή των περιπρωκτικών αδένων.\nΆλλα σπανιότερα αίτια μπορεί να είναι:\nη ιδρωταδενίτιδα και η δοθιήνωση\nοι φλεγμονώδεις νόσοι του εντέρου, όπως η νόσος του Crohn και η ελκώδης κολίτιδα\nοι θρομβωμένοι αιμορροϊδικοί όζοι\nο καρκίνος πρωκτού ή ορθού\nη HIV λοίμωξη\nΠώς γίνεται η διάγνωση του περιεδρικού αποστήματος;\nΟ Χειρουργός θα εξετάσει τον ασθενή κλινικά με ψηλάφηση, δακτυλική εξέταση και πρωκτοσκόπηση για να εκτιμήσει την κατάσταση και να διαπιστώσει τυχούσα ύπαρξη συριγγίων ή άλλων βλαβών.\nΓια τα περιεδρικά αποστήματα που εντοπίζονται βαθιά τότε μπορεί να γίνει διορθικό υπερηχογράφημα ή και μαγνητική τομογραφία. Επίσης ο Χειρουργός μπορεί να παραπέμψει τον ασθενή σε εργαστηριακό αιματολογικό έλεγχο.\nΠοιά είναι η θεραπεία του περιεδρικού αποστήματος;\nΗ έγκαιρη και άμεση θεραπεία ενός περιεδρικού αποστήματος αποτελεί τον χρυσό κανόνα για την αποφυγή επιπλοκών και δυσάρεστων καταστάσεων που απαιτούν δυσκολότερη αντιμετώπιση.\nΗ θεραπεία του περιεδρικού αποστήματος είναι χειρουργική. Πρόκειται για την χειρουργική διάνοιξη του αποστήματος και την ευρεία παροχέτευσή του πυώδους υγρού.\nΟ τρόπος με τον οποίο γίνεται η διάνοιξη (νυστέρι ή Laser), εξαρτάται από τη θέση και τις διαστάσεις του αποστήματος.\nΤα μεγάλα και επιπλεγμένα αποστήματα, αντιμετωπίζονται στο χειρουργείο της κλινικής με περιοχική (επισκληρίδιο) ή γενική αναισθησία.\nΤα μικρά και απλά αποστήματα μπορούν να αντιμετωπιστούν στο Ιατρείο, με τοπική αναισθησία.\nΣε κάθε περίπτωση, η χειρουργική διάνοιξη του αποστήματος μειώνει το μικροβιακό φορτίο στην περιοχή και απομακρύνει τον κίνδυνο υποτροπής και επέκτασης.\nΜετά την επέμβαση ο Χειρουργός μπορεί να συνταγογραφήσει στον ασθενή φαρμακευτική αγωγή, καθώς απαιτείται μία μικρή περίοδο ανάρρωσης για την επούλωση της περιοχής.\nΡωτήστε για το πρόβλημα σας


Ουρενγκόι - Βικιπαίδεια\nΤο Ουρενγκόι (ρωσικά: Уренго́й) είναι αστική περιοχή (οικισμός αστικού τύπου) στην Επαρχία Πουρόφσκι του Αυτόνομου θύλακα των Γιαμάλων Νένετς στην Ρωσία. Σύμφωνα με την απογραφή του 2010, η πόλη είχε πληθυσμό 10.066 κατοίκων. Στην απογραφή του 2002 υπήρχαν 9.329 κάτοικοι, ενώ στην απογραφή του 1989 υπήρχαν 11.868 κάτοικοι.\nΤο Ουρενγκόι ιδρύθηκε το 1932 ως οικισμός των Νένετς. Ανάμεσα στο 1949 και το 1953, η κατασκευή του σιδηρόδρομου ανάμεσα στο Σάλεχαρντ και την Ιγκάρκα προσανατολίστηκε από το Ουρενγκόι, και ένας σημαντικός αριθμός καταδίκων μεταφέρθηκε στο Ουρενγκόι για να δουλέψει στους χώρους κατασκευής. Η κατασκευή του πάγωσε το 1953, και οι κρατούμενοι μεταφέρθηκαν έξω από το Ουρενγκόι. Ο σιδηρόδρομος δεν ολοκληρώθηκε ποτέ.\nΤο πεδίο φυσικού αερίου Ουρενγκόι ονομάστηκε προς τιμήν του οικισμού.\n↑ «Информация об Уренгое» (στα Russian). Administration of Urengoy. Αρχειοθετήθηκε από το πρωτότυπο στις 25 Φεβρουαρίου 2015. Ανακτήθηκε στις 25 Φεβρουαρίου 2015. CS1 maint: Μη αναγνωρίσιμη γλώσσα (link)\nΑνακτήθηκε από "https://el.wikipedia.org/w/index.php?title=Ουρενγκόι&oldid=7771435"\nΤελευταία τροποποίηση 08:01, 29 Σεπτεμβρίου 2019.


Όταν δεν το περιμένεις - Aiora Press\nΑρχική σελίδα»ΒΙΒΛΙΑ»ΛΟΓΟΤΕΧΝΙΑ»Όταν δεν το περιμένεις\nΤο μυθιστόρημα του Μπ. Κίρχοφ τιμήθηκε στις 13 Απριλίου 2018, στην Κίνα, με το βραβείο του Καλύτερου Ξενόγλωσσου Μυθιστορήματος του 21ου Αιώνα για το έτος 2017. Ο Nie Zhenning, πρόεδρος του Taofen Foundation ―ενός από τους χορηγούς του βραβείου― και της κριτικής επιτροπής σχολιάζει ότι πρόκειται για ένα μυθιστόρημα που αγγίζει αναγνώστες από όλο τον κόσμο. «Του απονείμαμε το μεγαλύτερο βραβείο όχι μόνο για την τολμηρή περιγραφή της πραγματικότητας της προσφυγικής κρίσης στην Ευρώπη αλλά, επίσης, για τον αναστοχασμό του πάνω στις δυσκολίες της ανθρώπινης επικοινωνίας» λέει ο Nie.\n«Όταν ερωτευόμαστε κάποιον, δεν τον ερωτευόμαστε επειδή τον γνωρίζουμε καλά. Αν τον γνωρίζαμε καλά, μπορεί και να μην τον ερωτευόμασταν. Τον ερωτευόμαστε όμως εξαιτίας κάποιων μικρών, ανεπαίσθητων σημαδιών, εξαιτίας κάποιων κρίσιμων λεπτομερειών που μας παρέχει, λ.χ., η μορφή του προσώπου του, η κίνηση του σώματός του, το χρώμα της φωνής του. Δεν το συνειδητοποιούμε αυτό, αλλά σίγουρα μας συμβαίνει».\n―Συνέντευξη του Bodo Kirchhoff στον Γρηγόρη Μπέκο και στο Βήμα.\nΟ Μπόντο Κίρχοφ είναι ένας πολύ δημιουργικός συγγραφέας στο ζενίθ της τέχνης του […], που δημιουργεί εικόνες απαράμιλλης ομορφιάς.\nΟ Μπόντο Κίρχοφ είναι ένας μάστορας της αφήγησης και αυτό το βιβλίο μας αγγίζει όλους.\n―Die Literarische Welt\nΟ Μπόντο Κίρχοφ γράφει καταπληκτικούς διαλόγους, δημιουργεί σκηνές, τις αναπτύσει και, με ονειρεμένη αυτοπεποίθηση, τις ανατρέπει την κατάλληλη στιγμή. Επιπλέον χρησιμοποιεί μια γλώσσα με σπάνια παραδοσιακή κομψότητα.\nΌταν δεν το περιμένεις ποσότητα\nProduct ID: 5771 Κατηγορία: ΛΟΓΟΤΕΧΝΙΑ Ετικέτες: γερμανική λογοτεχνία, μυθιστόρημα, παγκόσμια λογοτεχνία, ταξίδι


Άννα Μπεζάν: Με παρακολουθούσε και πήγα στην αστυνομία. Ένιωσα ότι είχε πάθει εμμονή - Soknews\nΜε παρακολουθούσε και πήγα στην αστυνομία. Ένιωσα ότι είχε πάθει εμμονή\nΣυνέντευξη στην εκπομπή Pop Up παραχώρησε η Άννα Μπεζάν, η οποία μίλησε για τον ρόλο που ενσαρκώνει στις 8 Λέξεις, ενώ αποκάλυψε για πρώτη φορά ότι μετά τη συμμετοχή της στο GNTM ένας άνδρας την παρακολουθούσε.\n«Με αγάπησε πολύς κόσμος από τις 8 Λέξεις αλλά και μίσησε εξαιτίας του ρόλου. Τους λέω δεν είναι αλήθεια αλλά δεν το πιστεύουν. Για παράδειγμα μου έστειλε στο Instagram μια κυρία μήνυμα προχθές και το θεώρησα απάνθρωπο.\nΜου είπε ξέρεις σαν κι εσένα βρομοθήλυκα κλείνουν τα καλύτερα σπίτια κι ευτυχώς που δεν έχεις μάνα να σε κλάψει. Μπέρδεψε την πραγματικότητα με την σειρά. Στον δρόμο έχει τύχει να μου πούνε α εσύ δεν είσαι η αντροχωρίστρα; Ή δεν με εξυπηρετούν στο σούπερ μάρκετ για τον ρόλο μου», ανέφερε η Άννα Μπεζάν.\n«Μετά το GNTM, ένας που παρακολούθησε την πορεία μου μάλλον μπέρδεψε τα πράγματα στο κεφάλι του και μου έλεγε μου αρέσεις πολύ. Μετά από όλα αυτά με παρακολουθούσε και πήγα στην αστυνομία.\nΈνιωσα ότι είχε πάθει εμμονή γιατί τον είχε συγκινήσει η ιστορία μου κι είπε ώπα εδώ βρήκα την γυναίκα της ζωής μου. Τρέχαμε στις αστυνομίες με περιοριστικά μέτρα.\nΤο GNTM με βοήθησε γιατί μετά την αποχώρησή μου πήγα σε μια εκπομπή, με άρπαξε ο Κούλης Νικολάου και με έκανε πρωταγωνίστρια. Δεν φανταζόμουν ποτέ ότι θα έφτανα σε αυτό το σημείο που να πω ότι δεν μπορώ να κάνω κάτι άλλο» πρόσθεσε η Άννα Μπεζάν.\ngntmmediapop up ηλιάνα παπαγεωργίουshowbizΆννα Μπεζάν\nPrevious article Survivor spoiler – Ασημακόπουλος: Εκπτώσεις στα καταστήματά του σε όσους τον ψηφίσουν θετικά\nNext article Φονικό στα Γλυκά Νερά: Αυτός είναι ο δολοφόνος της Καρολάιν\nGntm spoiler: Ανατροπή και απροσδόκητη αποχώρηση


Αρχική Σελίδα Το σχολείο μας Κανονισμός Λειτουργίας Για τους Γονείς\nΦυσικοί κηδεμόνες του μαθητή είναι ο πατέρας και η μητέρα του. Αυτοί είναι κηδεμόνες του μαθητή, εφόσον κατοικούν στην πόλη όπου βρίσκεται το σχολείο. Διαφορετικά, ορίζουν οι ίδιοι με έγγραφη εξουσιοδότηση-δήλωση τον κηδεμόνα του μαθητή.\nΟι Γονείς Κηδεμόνες εγγράφουν το μαθητή στο σχολείο, επικοινωνούν συχνά με το Διευθυντή και τους εκπαιδευτικούς της τάξης, παρακολουθούν με ενδιαφέρον τη φοίτηση, το ήθος και τη σχολική επίδοση και ενημερώνουν υπεύθυνα το σχολείο για όλα τα ζητήματα τα οποία σχετίζονται με το μαθητή και επηρεάζουν τη συμπεριφορά του στο σχολείο.\nΚάθε φορά που δημιουργείται ένα θέμα το οποίο σχετίζεται με ένα συγκεκριμένο μαθητή και πρόκειται να απασχολήσει το σχολείο, ο πρώτος που πρέπει να ενημερωθεί σχετικά είναι ο Γονέας, ο οποίος με τη σειρά του θα πρέπει να συνεργαστεί με το σχολείο.\nΓια τη συμμετοχή του μαθητή σε ορισμένες σχολικές εκδηλώσεις είναι απαραίτητο να υπάρχει έγκριση του κηδεμόνα, όπως ορίζεται από την κείμενη νομοθεσία. Επίσης το σχολείο μπορεί να ζητήσει τη γνώμη ή την έγκριση του Γονέα για κάποιες άλλες εκδηλώσεις, για τις οποίες δεν υπάρχει σχετική πρόβλεψη. Αυτή η συνεργασία εμπεριέχει σημαντική ευθύνη και πρέπει να γίνεται με προσοχή.\nΟι Γονείς δεν πρέπει να επιτρέπουν στα παιδιά τους να χρησιμοποιούν κινητό τηλέφωνο στο Σχολείο. Σε περίπτωση ανάγκης οι μαθητές μπορούν να επικοινωνούν μαζί τους, με την άδεια της Διεύθυνσης, από το τηλέφωνο τού Σχολείου.\nΟ Γονέας δικαιούται να έχει πλήρη και υπεύθυνη ενημέρωση για το μαθητή, αλλά οφείλει και ο ίδιος να ενημερώνει το σχολείο για θέματα που μπορεί να επηρεάζουν την επίδοση ή τη συμπεριφορά του μαθητή στο σχολείο.\nΤο Σχολείο αποδίδει μεγάλη σημασία στην επικοινωνία και την εποικοδομητική συνεργασία με τους Γονείς των μαθητών και με τον εκλεγμένο Σύλλογο τους, διότι η προσπάθεια τού Σχολείου, ιδίως σε θέματα αγωγής και συμπεριφοράς, δεν μπορεί να ευδοκιμήσει χωρίς τη συμπαράσταση και τη βοήθεια των Γονέων και της οικογένειας εν γένει. Οι Γονείς πρέπει να φροντίζουν για τη δημιουργία καλών σχέσεων με το Εκπαιδευτικό Προσωπικό και να ανταποκρίνονται στις προσκλήσεις τού Σχολείου για κάθε θέμα που αφορά το παιδί τους. Δεν πρέπει να παραβλέπουν ότι η εμπιστοσύνη τού μαθητή στο Σχολείο ενισχύεται και από τη θετική στάση των Γονέων προς το Σχολείο και τον δάσκαλο. Είναι απαραίτητη η παρουσία των Γονέων στις ενημερωτικές-παιδαγωγικές συγκεντρώσεις που οργανώνονται από το Σχολείο κατά τη διάρκεια τού σχολικού έτους. Οι ενημερωμένοι Γονείς συμβάλλουν θετικά στη διαμόρφωση τού σχολικού κλίματος προς όφελος των μαθητών.\nΟι γονείς ευθύνονται εξ ολοκλήρου για την τακτική και ανελλιπή φοίτηση των παιδιών τους. Οφείλουν να βρίσκονται σε συνεχή επικοινωνία και συνεργασία με το Σχολείο και να λαμβάνουν γνώση των ανακοινώσεων και οδηγιών του. Η Φοίτηση των μαθητών πρέπει να είναι τακτική και η παρακολούθηση όλων των μαθημάτων ανελλιπής και όχι επιλεκτική. Οι απουσίες των μαθητών και οι συνέπειες αυτών, όπως προβλέπονται από την ισχύουσα νομοθεσία, είναι ένα σοβαρότατο θέμα το οποίο πρέπει να αντιμετωπίζεται από κοινού από το σχολείο και την οικογένεια. Εκπαιδευτικά σημαίνει ότι το έλλειμμα στην παρακολούθηση, πέρα από ένα ορισμένο αριθμό απουσιών, δημιουργεί εκπαιδευτικό κενό και συνεπώς την ανάγκη για την επανάληψη της τάξης αλλά και παιδαγωγικά παγιώνει στη συνείδηση του μαθητή την αντίληψη ότι η εργασία και η συνέπεια στις υποχρεώσεις δε συγκαταλέγονται στις αρετές των ανθρώπων.\nΓια την τακτική παρακολούθηση της φοίτησης του μαθητή ευθύνεται εξ ολοκλήρου ο κηδεμόνας του. Ο υπεύθυνος καθηγητής του τμήματος για την παρακολούθηση της φοίτησης των μαθητών του, αφού ενημερώσει το Διευθυντή του σχολείου ότι ο μαθητής συμπλήρωσε ήδη 24 απουσίες, δικαιολογημένες ή αδικαιολόγητες, είναι υποχρεωμένος να ενημερώσει την κηδεμόνα με ταχυδρομική επιστολή. Με την παραπάνω επιστολή ο κηδεμόνας ενημερώνεται και για οποιοδήποτε άλλο θέμα, που αφορά τη σχολική κατάσταση του μαθητή.\nΟ κηδεμόνας κάθε μαθητή οφείλει να προσέρχεται στο σχολείο για την τακτική ενημέρωσή του σχετικά με την επίδοση, επιμέλεια, φοίτηση και συμπεριφορά του μαθητή σύμφωνα με το Πρόγραμμα Ενημέρωσης Κηδεμόνων. Σύμφωνα με το πρόγραμμα κάθε διδάσκων έχει την υποχρέωση να δέχεται τους κηδεμόνες των μαθητών, την ώρα που έχει ορισθεί, για ενημέρωση σε όλα τα στοιχεία που αναφέρονται ανωτέρω και να επιδεικνύει τα γραπτά των μαθητών, εφ? όσον ζητηθεί από τους κηδεμόνες τους και μόνο. Για θέματα τρέχοντα, όπως π.χ. η δικαιολόγηση των απουσιών, οι κηδεμόνες μπορούν να επισκέπτονται ΕΚΤΑΚΤΑ το σχολείο καθημερινά τις ώρες 8:00 μέχρι 14:00.\nΟ κηδεμόνας κάθε μαθητή που απουσίασε μέχρι δύο (2) ημέρες, λόγω ασθένειας ή άλλων σοβαρών οικογενειακών λόγων, είναι υποχρεωμένος να υποβάλλει ο ίδιος, το βραδύτερο μέχρι και τη δέκατη ημέρα μετά την επάνοδο του μαθητή στο σχολείο, σχετική αίτηση για τη δικαιολόγηση των απουσιών. Με τον τρόπο αυτό ο κηδεμόνας μπορεί να δικαιολογήσει τις απουσίες το πολύ 10 ημερών αθροιστικά για όλο το έτος. Για τη δικαιολόγηση απουσιών, που οφείλονται σε λόγους υγείας, περισσότερο από 2 ημέρες, ο κηδεμόνας κάθε μαθητή είναι υποχρεωμένος να προσκομίσει ο ίδιος, το βραδύτερο μέχρι και τη 10η ημέρα μετά την επάνοδο του μαθητή στο σχολείο, βεβαίωση δημόσιου νοσηλευτικού ιδρύματος ή οποιουδήποτε ιδιώτη γιατρού, που να πιστοποιεί το είδος και τη διάρκεια της ασθένειας και να υποβάλλει στο σχολείο σχετική αίτηση για τη δικαιολόγηση των απουσιών.\nΤα δικαιολογητικά που υποβάλλονται σύμφωνα με την ανωτέρω παράγραφο δε δεσμεύουν το Σύλλογο διδασκόντων καθηγητών, όταν ο ίδιος γνωρίζει με ικανά και επαρκή στοιχεία τους πραγματικούς λόγους της απουσίας του μαθητή.\nΟι δικαιολογημένες απουσίες των μαθητών αθροίζονται και λαμβάνονται υπόψη για το χαρακτηρισμό της φοίτησης του μαθητή στο τέλος του διδακτικού έτους. Για τη δικαιολόγηση των απουσιών συντάσσεται αμέσως μετά τη λήξη κάθε τετραμήνου ειδική πράξη του Συλλόγου των διδασκόντων καθηγητών του σχολείου.\nΌπου αναφέρεται ανωτέρω ο όρος «κηδεμόνας του μαθητή» αποσαφηνίζεται ότι ως κηδεμόνας νοείται ο πατέρας ή η μητέρα ή οποιοδήποτε νόμιμα εξουσιοδοτημένο από αυτούς φυσικό πρόσωπο, προκειμένου μόνο περί μαθητών που δεν έχουν συμπληρώσει το 18ο έτος της ηλικίας τους.\nΟ Σύλλογος Γονέων και Κηδεμόνων αποτελεί τη συλλογική έκφραση της άποψης των Γονέων και Κηδεμόνων των μαθητών. Το σχολείο χρειάζεται και επιδιώκει τη συνεργασία του Συλλόγου για την προαγωγή του σχολικού έργου. Είναι προφανές ότι το εκπαιδευτικό έργο ανήκει στην αρμοδιότητα και ευθύνη των εκπαιδευτικών, του Συλλόγου των εκπαιδευτικών και του Διευθυντή του κάθε σχολείου. Τα θέματα όμως της παιδαγωγικής λειτουργίας, των ενδοσχολικών και εξωσχολικών εκδηλώσεων και το γενικότερο κλίμα στο σχολικό χώρο επηρεάζονται από την καλή συνεργασία των εκπαιδευτικών και του Συλλόγου Γονέων και Κηδεμόνων.\nΗ Σχολική Επιτροπή, το Σχολικό Συμβούλιο, η Τοπική Αυτοδιοίκηση, οι επιστημονικοί, οι καλλιτεχνικοί και οι πολιτιστικοί φορείς, πέρα από το θεσμικό τους ρόλο, είναι οι κοινωνικές συνιστώσες του σχολείου. Ένα ανοιχτό δημοκρατικό σχολείο έχει ανάγκη από τη σύμπραξη όλων αυτών, για να επιτύχει στην αποστολή του. Ο κοινωνικός περίγυρος αποτελεί το περιβάλλον μέσα στο οποίο το σχολείο αναπτύσσει το μορφωτικό έργο του.


Κείμενο "Η Αγάπη του Θεού"\nΔεν αποκάλυψε στον άνθρωπο την ουσία Του ο Θεός, αλλά του την φανέρωσε μέσα από την αγάπη Του γι' αυτόν. Ερμήνευσε την αγάπη ο Ίδιος ο Θεός μέσα από τις ενέργειες και την παρουσία Του στην ζωή του ανθρώπου, δίδοντάς του χειροπιαστή ερμηνεία, την οποία μπορεί ο ανθρώπινος νους εύκολα να κατανοήσει.\nΗ δημιουργία του κόσμου και η συνεχής μέριμνά Του είναι η απόδειξη της αγάπης Του γι' αυτόν. Η αγάπη Του για τον άνθρωπο φανερώθηκε με τα χαρίσματα με τα οποία τον προίκισε κατά την δημιουργία του, καθώς επίσης και με το ότι τον κατέστησε κυρίαρχο όλης της δημιουργίας.\nΣ' αυτήν την αγάπη ελπίζουμε και είμαστε βέβαιοι ότι κατά την μέλλουσα κρίση, ως Δίκαιος Κριτής, από αγάπη θα παραβλέψει τις αδυναμίες και τα πάθη μας, ελέγχοντας μόνο την καρδιά μας και την διάθεσή μας, η οποία καρδιά θα πρέπει να είναι δοσμένη σ' Αυτόν!


Ο Διονύσης Σχοινάς βρέθηκε καλεσμένος του Θέμη Γεωργαντά στο «After Dark» του ΣΚΑΪ και μίλησε για την ληστεία που συνέβη πριν λίγους μήνες στο σπίτι όπου διαμένει μαζί με την Καίτη Γαρμπή και τον γιο τους, Δημήτρη. «Έφυγε πριν πέντε χρόνια ο αδελφός μου και μου έφυγε το κεφάλι! Τον Αύγουστο έφυγε ο μπαμπάς μου και τον Ιανουάριο έγινε αυτό το σκηνικό με το σπίτι που μπήκαν μέσα» ανέφερε χαρακτηριστικά.\nΣχετικά με τα όσα έζησαν εκείνη τη νύχτα, είπε: «Hollywood τελείως. Σκέφτεσαι πως μπορεί να σου τύχει αυτό το πράγμα αλλά ποτέ δεν περιμένεις ότι μπορεί να σου τύχει πραγματικά» πρόσθεσε ο τραγουδιστής. «Ήταν ένα πολύ δύσκολο 12λεπτο της ζωής μας. Το παλτό το έφαγε η Καίτη στην αρχή, γιατί μπήκε μες στο σπίτι και με το που πήγε να κλείσει η γκαραζόπορτα μπήκαν τα τέσσερα άτομα με τα όπλα. Της λένε, «ανέβασε μας πάνω», όπου πάνω ήταν ο Δημήτρης και εγώ. Εγώ ήμουν ξύπνιος, ο Δημήτρης κοιμόταν αλλά ξύπνησε γιατί άκουσε την φασαρία. Τα άλλα δεν ξέρω αν πρέπει να τα πω, ήταν λίγο κουκουρούκου. Μας έδεσαν, μας έκαναν, με χτύπησαν λίγο για να με φοβερίσουν. Σε όλη αυτή τη φάση, όμως, μας σεβάστηκαν κιόλας! Θα μπορούσαν να έχουν γίνει πολύ χειρότερα πράγματα αλλά ένιωσα πως μας σεβάστηκαν».\nΌπως ανέφερε και ο ίδιος και η Καίτη Γαρμπή, προσπάθησαν να μιλήσουν με ηρεμία στους ανθρώπους που μπήκαν στο σπίτι τους, ώστε η περιπέτειά τους αυτή να λήξει εκεί, χωρίς απώλειες. «Για να το κάνει αυτό κάποιος άνθρωπος πρέπει να είναι σε πάρα πολύ κατάσταση. Για να έχει το θράσος και το θάρρος να μπει μέσα στο σπίτι χωρίς να ξέρει τι συμβαίνει, πρέπει να έχει πρόβλημα. Για αυτό λέω να τους έχει ο Θεός καλά και όλα οκ» είπε!\nΓιάννης Στάνκογλου: Στο Νησί τα χρήματα δεν ήταν κάτι φοβερό


Προβολή άρθρων κατά ημερομηνία: Δευτέρα, 31 Ιανουαρίου 2011\nΠοιους θεωρούν σοβαρές απειλές οι Τούρκοι;\nΟι ΗΠΑ, το Ισραήλ, το ΡΚΚ και εν γένει ο διαμελισμός της χώρας είναι οι μεγαλύτερες απειλές που αντιμετωπίζει η Τουρκία, σύμφωνα με δημοσκόπηση του Πανεπιστημίου Καντίρ Χας της Κωνσταντινούπολης. Η Ελλάδα, με ποσοστό 7,8%, είναι πέμπτη στη σειρά των χωρών που σύμφωνα με τους ερωτηθέντες συνιστούν απειλή για την Τουρκία.\nΗ έρευνα έγινε σε 26 νομούς της Τουρκίας, με δείγμα χιλίων ατόμων. Σύμφωνα με την έρευνα, ο κατάλογος των χωρών που συνιστούν απειλή για την Τουρκία έχει ως εξής: ΗΠΑ 67,8%, Ισραήλ 51,0%, Ιράν 9,6%, Ιράκ 8,5%, Ελλάδα 7,8%, Ρωσία 4,7%, Αγγλία 3,1%, Αρμενία 3,1%, Χώρες ΕΕ 2,6%, Γαλλία 2,4%. Συρία 6%. Οι μεγαλύτερες απειλές απαριθμούνται ως εξής: ΡΚΚ 59,9%, παγκόσμια οικονομική κρίση 46,3%, αποσχιστικές προσπάθειες 34,3, θρησκευτικός φανατισμός 34,3%, πυρηνικά όπλα 25,8.\nΤο 53% των ερωτηθέντων θεωρούν ότι η Τουρκία αντιμετωπίζει κίνδυνο διαμελισμού, ενώ το 64,5% δεν επιθυμεούν συνομιλίες του κράτους με τον Αμπντουλάχ Οτζαλάν. Υπέρ της ένταξης στην ΕΕ τάσσεται το 54%, ενώ εναντιώνεται το 43%. Ωστόσο, το ποσοστό αυτών που πιστεύουν ότι η Τουρκία θα ενταχθεί τελικά στην ΕΕ είναι 37,3%.\nΕΒΕΑ: Επιχειρηματικό Συνέδριο Ελλάδας - Αρμενίας\nΠαρουσία του Προέδρου της Δημοκρατίας της Αρμενίας, Σ.Σαργκσιάν, στο πλαίσιο επίσημης επίσκεψης του στη χώρα μας, πραγματοποιείται το πρώτο Επιχειρηματικό Συνέδριο Ελλάδας - Αρμενίας, την Τετάρτη 19 Ιανουαρίου 2011 και ώρα 10:30, όπως ανακοίνωσε το ΕΒΕΑ.\nΣτο Συνέδριο θα γίνει παρουσίαση της οικονομίας της Αρμενίας και των δυνατοτήτων για περαιτέρω ανάπτυξη της διμερούς συνεργασίας. Στους συμμετέχοντες επιχειρηματίες θα απευθυνθούν ο Υπουργός Οικονομίας της Αρμενίας κ. Tigran Davtyan και εκπρόσωποι των ελληνικών Υπουργείων Εξωτερικών και Περιφερειακής Ανάπτυξης και Ανταγωνιστικότητας.\nΘα ακολουθήσουν κατ'Α ιδίαν επιχειρηματικές επαφές με τους εκπροσώπους της Αρμενικής αποστολής, οι οποίοι δραστηριοποιούνται κυρίως στους εξής τομείς: κατασκευών και δομικών υλικών, παραγωγής μεταλλικών προϊόντων, πληροφορικής,, τροφίμων, ενδυμάτων, φαρμακευτικών προϊόντων, βιομηχανίας φωτιστικών, διαμεταφορών, τραπεζικών εργασιών, διοργάνωσης εκθέσεων.\n"Mάστιγα" της ανθρωπότητας οι τούρκοι σε σχολικά βιβλία...27 χωρών!\nΗ διεκδίκηση της Καρυάτιδας δεν πρέπει να είναι μόνο παθητική. Η αναμονή σε τέτοια θέματα είναι επικίνδυνη. Όπως το προτείναμε και σε προηγούμενα άρθρα, πρέπει να αναδείξουμε την ελληνική τεχνογνωσία στον αρχαιολογικό αλλά και στον τεχνικό τομέα. Επιπλέον με αυτόν τον τρόπο μπορούμε να προτείνουμε την αντικατάσταση του γνήσιου με ένα αντίγραφο ελληνικής παραγωγής, για να μην υπάρξει έλλειψη στο British Museum. Όμως από την πλευρά του Νέου Μουσείου της Ακρόπολης, αυτή η πρόταση δεν αλλάζει τίποτα. Γι’ αυτόν τον λόγο σκεφτήκαμε ότι θα πρέπει να το ενισχύσουμε με μια καινοτόμα προσπάθεια. Η ιδέα έχει ως εξής. Η μουσειολογία προβλέπει τώρα ένα κενό στη θέση της Καρυάτιδας που βρίσκεται στην Αγγλία. Αυτό το νοητικό σχήμα είναι δυνατό, αλλά δεν επαρκεί για να προκαλέσει μια αλλαγή φάσης, ώστε να δημιουργήσει φαινόμενο έλξης. Στην κβαντική φυσική το απόλυτο κενό δεν έχει νόημα λόγω της ανισότητας του Heisenberg (1901-1976) [1. 2. 3.]. Η ιδέα είναι λοιπόν να μετατρέψουμε το κλασικό κενό σε κβαντικό κενό, για να δημιουργήσουμε στη συνέχεια το είδωλο της Καρυάτιδας μέσω της τεχνικής του ολογράμματος. Τα lasers επιτρέπουν μια θεαματική απόδοση και μάλιστα μπορούν ακόμη και να δημιουργήσουν την αίσθηση της υφής. Ας φανταστούμε λοιπόν αυτό το κενό που υπάρχει, να τοποθετήσουμε στο Νέο Μουσείο της Ακρόπολης το ολόγραμμα της Καρυάτιδας. Μπορεί εύκολα να φανταστεί κανείς το φαινόμενο που μπορεί να προκαλέσει στον επισκέπτη, στον θεατή και βέβαια στον φορέα. Είναι ένας ιδιόμορφος τρόπος για να αποδείξουμε τις ικανότητές μας σ’ ένα τομέα, κοινή τομή της επιστήμης και του πολιτισμού. Η ολιστική προσέγγιση της ιδέας έχει όμως και ένα στρατηγικό υπόβαθρο. Η διεκδίκηση δεν προέρχεται όμως μόνο από τους υπεύθυνους του Νέου Μουσείου και τους Έλληνες επιστήμονες, αλλά από το λαό μας. Κι αυτός μπορεί να συμμετάσχει οικονομικά και συμβολικά σε όλη αυτήν την προσπάθεια που θα δείξει τι μπορούμε να δημιουργήσουμε γύρω από αυτό το μοναδικό θέμα που αποτελεί την αιχμή του δόρατος. Η όλη ιδέα είναι υλοποιήσιμη και υπάρχουν άνθρωποι που θέλουν να προσφέρουν στην πατρίδα τους. Σε αυτήν την προσπάθεια υπάρχει χώρος για τον καθένα, ακόμα κι ως θεατής. Ένα μοναδικό γεγονός που θα τραβήξει την προσοχή όλου του κόσμου πάνω στο θέμα της Καρυάτιδας και της δικαίωσης του πνεύματος της Μελίνας Μερκούρη (1920-1994) [1. 2. 3. 4.]\nΜαύρες σελίδες και φωτεινός σελιδοδείκτης\nΑνάμεσα στις πιο μαύρες σελίδες της ιστορίας\nβάλαμε τον πιο φωτεινό σελιδοδείκτη μας.\nΔεν θέλαμε να ξεχάσουμε.\nΗ σφήνα της μνήμης με τα δάκρυα της θυσίας\nάνοιγε και πάλι το βιβλίο του πάθους\nεκεί που το είχε κλείσει η λήθη.\nΚαι το φως της έλουζε τα αθώα θύματα\nμε το αθάνατο νερό της ανθρωπιάς.\nΗ εγκλωβισμένη και ο αγνοούμενος\nέκλαιγαν πάνω στα χέρια\nκαι μέσα στην αγκαλιά\nέκαιγαν τα στήθη του.\nΔεν πρόλαβαν να γίνουν πρόσφυγες\nτους κράτησε η γη τους.\nΤον ένα μέσα της\nτην άλλη πάνω της\nΤο εγκλωβισμένο πρόσωπο\nΠάνω στο πρόσωπό σου διάβαζα τα λάθη\nκι έβλεπα το βάθος και τα πάθη.\nΔεν έκλαψες, δεν λύγισες όταν πάλευες\nμε την ανθρωπιά των λέξεων\nενάντια στη λήθη της ταχύτητας.\nΟ μικρός πρόσφυγας\nΟ μικρός πρόσφυγας δεν είχε ζήσει την εισβολή και δεν ήξερε τους εγκλωβισμένους. Η ιστορία της οικογένειάς του δεν του το είχε επιτρέψει. Μεγάλωνε ελεύθερος δίχως να ξέρει τι σημαίνει κατοχή. Του έλεγαν αναμνήσεις και σκόρπια γεγονότα και δεν έβλεπε την ουσία της τραγωδίας. Δεν έκλαιγε για το παρελθόν διότι δεν το είχε ζήσει, όμως του είχαν μάθει να κλαίει για το ανύπαρκτο μέλλον. Έτσι ήταν τα πράγματα πριν γυρίσει στο σπίτι που δεν γνώριζε. Όταν είδε τα μέρη του, όταν άγγιξε τις πέτρες που έτρωγαν οι πρόγονοί του, άρχισε μέσα του το ταξίδι της μνήμης. Με το βλέμμα του εξέταζε τα άγνωστα δεδομένα, τα ξεχασμένα πλοία της ιστορίας. Το χωριό του δεν ήταν πια μία φωτογραφία που δεν ήξερε από χρώματα. Ήταν ένας πολύχρωμος μικρόκοσμος όπου κάθε λεπτομέρεια είχε μέσα της ένα κομμάτι ψυχής. Τα κυκλάμινα της εκκλησίας ήταν το δώρο του μιτσή όπως και το σχοινί του καμπαναριού. Ακόμα και η βρύση του νεκροταφείου έγινε μέσα του το αθάνατο νερό. Κοίταζε παντού, ακόμα και κάτω από τους σταυρούς για να βρει τις ρίζες της ρωμιοσύνης. Δεν έκλαιγε πια για το μέλλον, το είχε πια μέσα στα χέρια του. Ανέβηκε πάνω στην εκκλησία για να δει τις πληγές, για να μάθει πώς να τη φροντίσει. Έβγαλε φωτογραφίες των βυζαντινών εικόνων για να τις επισκευάσει. Μάζεψε για πρώτη φορά τις μνήμες των προγόνων του για να κάνει δώρο αυτό το μπουκέτο στους απογόνους του. Με τα χρώματα της γης και των λουλουδιών έγραψε τη δική του μυθολογία. Τα κατεχόμενα ζούσαν μέσα του όπως αυτός ζούσε μέσα τους. Ήταν η πρώτη φορά που κατανοούσε τι σημαίνει κατοχή. Ήταν η πρώτη φορά που ήξερε ποιος ήταν ο ρόλος της ζωής. Με τα κοτσάνια των λουλουδιών έκανε την προσφυγή της ζωής του. Ήταν πια πρόσφυγας. Διεκδικούσε επιτέλους τη μνήμη του μέλλοντος. Δεν δίσταζε ν’ αντικρίσει την εγγυήτρια δύναμη του χάους και της γενοκτονίας της μνήμης. Ήταν πια ένας μαχητής της ειρήνης. Τότε γύρισε στις ελεύθερες περιοχές και πήρε από το χέρι όλη την οικογένειά του. Τους έμαθε πώς να κάνουν προσφυγή με τα κοτσάνια. Τους έμαθε την αξία της αντίστασης και το κόστος της σιωπής. Ο πρόσφυγας δεν ήταν πια μόνο μικρός. Έδειχνε το παράδειγμα σε όλους τους δικούς του. Έτσι άρχισε η εκστρατεία. Έτσι κατάφερε να τους φέρει όλους στα μέρη τους και να τα αντικρίσουν για πρώτη φορά με το βλέμμα της αντίστασης. Δεν περίμεναν πια τη λύση. Θα την έψαχναν και θα την έβρισκαν μέσα στο πρόβλημα. Είχε καθορίσει ποιο ήταν το έργο της ζωής τους. Πέθαναν μαζί για ν’ αναστηθούν. Τότε, όταν οι βάρβαροι της λήθης τούς αντίκρισαν, κατάλαβαν ότι ήταν η αρχή του τέλους. Η κατοχή είχε πια ημερομηνία λήξης. Το σύστημα είχε σαπίσει από μέσα, και απ’ έξω δεχόταν τα πρώτα πλήγματα. Οι ελεύθεροι πολιορκημένοι θα τους έδιωχναν στα ξένα για να φανεί ο ήλιος της δικαιοσύνης.\nΕσύ που δεν ήθελες να ζήσεις σκλάβος\nγιατί έγινες δούλος;\nΕσύ που δεν έμαθες τη γλώσσα του κατακτητή\nγιατί θέλεις την ιστορία του;\nΔεν λυπάσαι τους προγόνους σου;\nΔεν λυπάσαι τους απογόνους σου;\nΤι θέλεις ν’ αποδείξεις;\nΌτι το τίποτα κερδίζει το παν;\nΌτι το ποτέ κερδίζει το κάποτε;\nΉ ότι και το κόστος έχει αξία;\nΗ φωνή του νεκρού παππού\nΤο χωράφι του παππού ήταν η μνήμη του λαού.\nΉξερε κάθε στάχυ, ήξερε κάθε μάχη.\nΕίχε γεννηθεί μετά, όταν ήταν πια αργά.\nΌμως το έγκλημα εναντίον της ανθρωπότητας\nλάβωσε και τη μνήμη της απλότητας.\nΚαι η μεγάλη πείνα έκανε ένα άλλο θύμα.\nΟ παππούς πέθανε από αδιαφορία,\nη λήθη νίκησε ακόμα και την ιστορία.\nΤώρα πια η φωνή του νεκρού παππού\nθα είναι ο αγώνας του εγγονού.


Just Bee - Bookfriends.gr\nΑπό τα καλύτερα δώρα που μπορείς να κάνεις στον εαυτό σου\nΠρόκειται για ένα βιβλίο προσωπικής αποκάλυψης και ανακάλυψης, καθώς η Ρέιτσελ διαλέγει 20 «ψέματα/μύθους» που έχει εντοπίσει στην δική της ζωή και αποφασίζει να τους καταρρίψει. Βέβαια, οι μύθοι αυτοί καλύπτουν ένα ευρύ φάσμα ζητημάτων/ερωτημάτων που απασχολούν τις γυναίκες σήμερα. Κάνοντας αρχικά σκληρή αυτοκριτική και με όπλο της την ειλικρίνεια και το χιούμορ η Ρέιτσελ καταφέρνει να φέρει κοντά της κάθε αναγνώστρια που κρατάει αυτό το υπέροχο βιβλίο. Η αναγνώστρια προσαρμόζει το κάθε ζήτημα που απασχολεί και την συγγραφέα στην δική της φιγούρα και έτσι όλα γίνονται πιο εύκολα. Δίνεται μεγάλο βάρος στην αυτοπεποίθηση και στην αυτοεικόνα της κάθε γυναίκας, οι οποίες επηρεάζονται από τα στερεότυπα και την πίεση που ασκείται τόσο από την κοινωνία και τους άλλους όσο και από τον ίδιο τον εαυτό της για το τι «πρέπει». Η συγγραφέας καταθέτοντας την δική της προσωπική ιστορία έρχεται πιο κοντά στην αναγνώστρια και έτσι περνάει πιο άμεσα το μήνυμα που θέλει, το οποίο είναι το εξής: Μόνο ΕΣΥ είσαι υπεύθυνη για τη ζωή και τις επιλογές σου. Ξεκίνα τώρα και γίνε η καλύτερη εκδοχή του εαυτού σου, πρώτα για εσένα και μετά για όλους τους ανθρώπους που αγαπάς. Όταν ξέρουμε τι μας κρατάει πίσω, μπορούμε να ξεκινήσουμε να το αποδομούμε, να πάρουμε τη ζωή στα χέρια μας και να γράψουμε τη δική μας ιστορία! Πρόκειται για ένα βιβλίο που θα ξαναδιαβάσω ΣΙΓΟΥΡΑ σε κάποια χρόνια και που ΣΙΓΟΥΡΑ θέλω να δωρίσω σε όλες μου τις φίλες. Αγαπημένα σημεία του βιβλίου: «Κάθε μέρα επιλέγεις ποια είσαι και τι πιστεύεις για τον εαυτό σου και θέτεις τα πρότυπα για τις σχέσεις που διατηρείς στη ζωή σου. Κάθε μέρα είναι μια ευκαιρία για νέο ξεκίνημα.» « Αν δεν εξωτερικεύεις ποτέ τους φόβους σου, πώς θα μπορέσεις να τους σκορπίσεις; Το μόνο πράγμα που είναι χειρότερο από το να τα παρατάς είναι να εύχεσαι να μην τα είχες παρατήσει.» «Το σύμπαν είναι τέλεια συγχρονισμένο και κατά πάσα πιθανότητα, αν δε είσαι εκεί που πιστεύεις πως θα έπρεπε να είσαι, θα φτάσεις τελικά εκεί ακριβώς που σου έμελλε να πας.»


ΜΥΤΙΚΑΣ PRESS: Η μηχανή του χρόνου: Δημοτικό Σχολείο Μύτικα... γλυκές μνήμες.\nΗ μηχανή του χρόνου: Δημοτικό Σχολείο Μύτικα... γλυκές μνήμες.\nΜία πολύ ωραία φωτογραφία από την δεκαετία του '60 του Δημοτικού Σχολείου Μύτικα σας παρουσιάζουμε σήμερα. Απαθανατίζει ορισμένες μαθήτριες μαζί με την δασκάλα τους κα Ανθούλα Ζαβογιάννη.\nΝα πούμε την αλήθεια δε μπορούμε να αναγνωρίσουμε καμία από τις μαθήτριες που είναι στην συγκεκριμένη φωτογραφία και έτσι θα αφήσουμε στους αναγνώστες μας να παίξουν αυτό το γλυκό παιχνίδι της αναγνώρισης, της νοσταλγίας και της υπενθύμισης των ευχάριστων στιγμών του παρελθόντος.\nΑναρτήθηκε: Σάββατο, Απριλίου 29, 2017


Κακοποίηση 11χρονης στην Κρήτη - Μαρτυρία συγχωριανού του δράστη. «Το παιδί είχε...» - nassosblog.gr\n14.2k Views by nassosblog 20 Φεβρουαρίου, 2022, 1:10 μμ inNews\nΚακοποίηση 11χρονης στην Κρήτη – Μαρτυρία συγχωριανού του δράστη. «Το παιδί είχε…»\nΣοκαριστικά είναι τα στοιχεία που αποκαλύπτονται στην υπόθεση του 11χρονου κοριτσιού στο Λασίθι, που την κακοποιούσε σεξουαλικά ο 58χρονος θείος της.\nΗ 11χρονη σώθηκε αφού στο σχολείο είδαν τους μώλωπες και θέλησαν να μάθουν τι συμβαίνει. Μαζί με την γυμνάστρια του δημοτικού της και τη διευθύντρια πήγαν στην αστυνομία και κατήγγειλαν τα όσα φρικιαστικά ζούσε η 11χρονη.\nΑπό την κατάθεσή της αναφέρονται τέσσερις περιπτώσεις ασέλγειας του 58χρονου στην 11χρονη, προκαλώντας αηδία και οργή για τις πράξεις του άνδρα.\nΟι λεπτομέρειες, απλά ανατριχιαστικές, με τον 58χρονο να προσπαθεί με κάθε ευκαιρία να ασελγήσει πάνω της, ακόμα και όταν κοιμόταν.\nΕπίσης αναφέρεται πως ξυλοκοπούσε το κοριτσάκι, ενώ πληροφορίες αναφέρουν πως πάντα ήταν νηστικό και απεριποίητο.\nΟ 58χρονος, ο οποίος αρνείται τις αποδιδόμενες κατηγορίες, κρίθηκε προσωρινά κρατούμενος και θα οδηγηθεί στις φυλακές της Τρίπολης. Πριν την απολογία του, στην αρμόδια ανακριτική Αρχή κατέθεσε το παιδί καθώς και εκπαιδευτικοί από το σχολείο.\n«Στον κόσμο έδειχνε ότι το πρόσεχε το παιδάκι»\nΣτην εκπομπή «Χαμογέλα και πάλι!» μίλησε συγχωριανός του 58χρονου.\n«Το τι έκανε με την οικογένειά του μέσα στο σπίτι δεν το γνωρίζω. Είχαμε ακούσει ότι έδερνε τη γυναίκα του και για αυτό έφυγε. Ήταν λίγο περίεργο άτομο. Μπορούσα να δεχτώ το οτιδήποτε για αυτόν, αλλά όχι αυτό που μαθεύτηκε. Έχει 4 παιδιά. Το τελευταίο το αγόρι το είχε κρατήσει και ήταν παρέα με το κοριτσάκι. Έλεγε στο χωριό ότι είχε το κοριτσάκι σαν κόρη του. Είχε μώλωπες το παιδί στο σώμα του. Έχουμε πέσει όλοι από τα σύννεφα. Δεν πήγε ο νους μας ότι μπορούσε να γίνει κάτι τέτοιο. Αυτός είχε αποξενωθεί από όλους, δεν έβγαινε στα καφενεία, δεν ερχόταν στο χωριό, δεν τον βλέπαμε συχνά. Στον κόσμο έδειχνε ότι το πρόσεχε το παιδάκι», είπε.\nΣτην εκπομπή «Χαμογέλα και πάλι μίλησε και ο διευθυντής πρωτοβάθμιας εκπαίδευσης Λασιθίου, Μανώλης Μακράκης.\n«Είχε οικοδομηθεί σχέση εμπιστοσύνης ανάμεσα στη δασκάλα και τη διευθύντρια και το παιδί. Ήξεραν το βιογραφικό του παιδιού και τι έχει περάσει με την οικογένειά του. Μέσα από αυτή τη σχέση εμπιστοσύνης που είχαν χτίσει μεταξύ τους, το παιδί μίλησε. Εμφανίστηκαν μώλωπες στο παιδί μετά από ξυλοδαρμό του θείου. Μέσα από τη συζήτηση οι δασκάλες ώθησαν το παιδί να μιλήσει για όσα βίωσε και βγήκε και το θέμα της σεξουαλικής παρενόχλησης, και όχι βιασμού, όπως ακούστηκε, εμείς γνωρίζουμε για σεξουαλική παρενόχληση. Το σχολείο είχε κάνει ενέργειες πριν 1,5 χρόνο για τις συνθήκες που ζούσε το παιδί», σημείωσε ο κ. Μακράκης.\nΚακοποίηση 11χρονης στην Κρήτη – Στη φυλακή ο 58χρονος που κατηγορείται για ασέλγεια στην ανιψιά του\nby nassosblog 28 Ιουνίου, 2022, 7:14 μμ\nΧρηστίδου για metoo – «Μακάρι να έρθει η στιγμή να πούμε και για την τηλεόραση»


Χρήστος Καραγιαννίδης προς Δημήτρη Κυριαζίδη: Η βλακεία είναι αφοπλιστική- Ιδού τι κάνει η Κυβέρνηση για την Δράμα - Στο Κόκκινο 102.8 FM Καβάλα Ειδήσεις Ραδιόφωνο\nΧρήστος Καραγιαννίδης προς Δημήτρη Κυριαζίδη: Η βλακεία είναι αφοπλιστική- Ιδού τι κάνει η Κυβέρνηση για την Δράμα\nΑπαντήσεις στα όσα έχει δηλώσει ο βουλευτής Δράμας της Νέας δημοκρατίας, Δημήτρης Κυριαζίδης, έδωσε, σε συνέντευξη Τύπου, την Δευτέρα 4 Δεκέμβρη, ο βουλευτής του ΣΥΡΙΖΑ, Χρήστος Καραγιαννίδης. Μάλιστα, στην αρχή της συνέντευξης,, με σκωπτικό ύφος, «αποδέχτηκε» το αίτημα του συναδέλφου του για παραίτηση του ιδίου από το βουλευτικό αξίωμα και του Χρήστου Σπίρτζη από τη θέση του υπουργού Υποδομών.\nΑφορμή ήταν μια ερώτηση του νεοδημοκράτη βουλευτή για την οδική σύνδεση της Δράμας με την Εγνατία οδό και τις απαντήσεις που έλαβε στη Βουλή από τον υπουργό. Ο κ. Καραγιαννίδης, εκτός των όσων αφορούν στις οδικές συνδέσεις, αναφέρθηκε και στα θέματα που σχετίζονται με τις φυλακές Νικηφόρου, τη συγχώνευση Τμημάτων του ΤΕΙ και τα όσα πήρε η Δράμα από το Αναπτυξιακό Περιφερειακό Συνέδριο.\nΣτην εισήγησή του, ο κ. Καραγιαννίδης είπε τα εξής:\n«Έχω δηλώσει την παραίτησή μου στον πρωθυπουργό και πρόεδρο της Κοινοβουλευτικής Ομάδας του ΣΥΡΙΖΑ και ζήτησα από τον Αλέξη Τσίπρα να ζητήσει την παραίτηση του Χρήστου Σπίρτζη από τη θέση του υπουργού Υποδομών. Η βλακεία είναι αφοπλιστική, όμως, από πολλούς μπορεί να θεωρηθεί κι ως προτέρημα. Κατανοώ έναν πανικό που μπορεί να υπάρχει, γιατί η Νέα Δημοκρατία στη Δράμα αλληλοσφάζεται. Αυτό, όμως, δεν μπορεί να αιτιολογήσει ανοίκειους χαρακτηρισμούς από ανθρώπους που καταδίκασαν το Νομό Δράμας σε πλήρη αφάνεια, που τον καταστρέψανε οικονομικά και κοινωνικά τα τελευταία 6-7 χρόνια. Κι έρχονται σήμερα σαν τιμητές των πάντων.\nΑυτά ως απάντηση στον βουλευτή της ΝΔ που μας κατηγορεί για όλη την καταστροφή του Νομού. Είναι αυτός που ψήφισε μέτρα στην τριετία ΝΔ-ΠΑΣΟΚ, τα οποία οδήγησαν την ανεργία στο Νομό από το 16% στο 37%! Καταστρέψανε δεκάδες χιλιάδες επιχειρήσεις με τις πολιτικές τους, οδήγησαν την αγροτική παραγωγή εκεί που την οδήγησαν, χρεώνοντας και φεσώνοντας τους αγρότες με διάφορα κόλπα, αφού τους είχαν τάξει προηγουμένως τον παράδεισο. Μη κάνοντας το παραμικρό έργο υποδομής, διώχνοντας και κλείνοντας δημόσιες Υπηρεσίες, κλείνοντας ΤΕΙ (εμείς ξανανοίξαμε το Τμήμα Αρχιτεκτονικής Τοπίου), συγχωνεύοντας το θεραπευτήριο και το Κέντρο Παιδικής Μέριμνας με ιδρύματα της Καβάλας, της Ξάνθης και της Ροδόπης. Κι έρχονται σήμερα σαν τιμητές. Δεν θα ανεχτούμε περεταίρω υποβάθμιση του πολιτικού λόγου. Ο κ. Κυριαζίδης μπορεί να είναι αυτός που είναι, να χρησιμοποιεί τη γλώσσα που χρησιμοποιεί, που για πολλούς είναι ελαφρώς ακαταλαβίστικη, αλλά δεν θα ανεχτούμε προσβολές αυτού του τύπου. Και παραιτήσεις να ζητήσει από τον δικό του πολιτικό χώρο».\nΔρόμοι με «ανώριμες» μελέτες\nΌπως είπε ο κ. Καραγιαννίδης, «αφορμή της συνέντευξης Τύπου ήταν μια ερώτηση για τη σύνδεση της Δράμας με την Εγνατία οδό. Όσοι διαβάσετε τα πρακτικά της Βουλής, θα μπορέσετε να καταλάβετε τι απαντά ο υπουργός, όσο μπόρεσε, γιατί δέχθηκε 16 διακοπές στη διάρκεια της τρίλεπτης ομιλίας του, από τον βουλευτή της Νέας Δημοκρατίας. Έχουμε το εξής δεδομένο: Υπάρχει εξασφαλισμένο ποσό για την ολοκλήρωση και ωρίμανση της μελέτης του τμήματος Δράμα-Μαυρολεύκη, που θα χρειαστεί λίγο περισσότερο από έναν χρόνο. Προχωράμε στην ολοκλήρωση των μελετών του τμήματος 30 χλμ. Μαυρολεύκη-Παλαιοκόμη, με ανάθεση σε τεχνικό σύμβουλο, ώστε να μην υπάρξουν καθυστερήσεις με διαγωνισμούς. Οι μελέτες θα είναι έτοιμες το Φθινόπωρο του 2018, προσδοκώντας να γίνει η δημοπράτηση του έργου των 30 χλμ μέχρι το τέλος του 2018. Θα γίνει και μελέτη κόστους-οφέλους, που δεν θα έχει καμία επίπτωση στην ωρίμανση των μελετών, όμως θα αποτελέσει επιχείρημα για να επιδιώξουμε δανειοδότηση από την Ευρωπαϊκή Τράπεζα Επενδύσεων. Ο υπουργός είπε στον βουλευτή, αλλά αυτός δεν το κατάλαβε, ότι προτεραιότητα της Κυβέρνησης είναι η ολοκλήρωση της σύνδεσης της Δράμας με την Αμφίπολη και ότι τα έργα θα ξεκινήσουν μέσα στο 2018.\nΤο δεύτερο που δεν κατάλαβε ο κ. Κυριαζίδης είναι ότι η σύνδεση Δράμας-Καβάλας έχει να αντιμετωπίσει σημαντικό ζήτημα, που θα χρειαστεί μεγάλο χρονικό διάστημα η επίλυσή του και αφορά στα τελευταία 2 χιλιόμετρα από τον Σταυρό Αμυγδαλεώνα μέχρι την Εγνατία στον Άγιο Σίλα. Δεν υπάρχει ούτε η πρόχειρη Μελέτη Περιβαλλοντικών Επιπτώσεων (ΜΠΕ) κι αυτό σημαίνει ότι αν δεν βρεθεί λύση, δεν μπορεί να προχωρήσει το έργο. Το Υπουργείο δεν είναι διατεθειμένο να χρηματοδοτήσει την κατασκευή ενός δρόμου που δεν θα έχει αρχή τη Δράμα και τέλος τη σύνδεση με την Εγνατία στην Καβάλα. Θα προχωρήσουν οι προσπάθειες για τις ΜΠΕ κι όταν τελειώσουν, θα γίνουν κι οι μελέτες για τη σύνδεση. Έχοντας σίγουρη τη σύνδεση, ξεκίνησαν το έργο ανάποδα από τη Δράμα και τώρα συνάντησαν ένα πρόβλημα που καθυστερεί το έργο.\nΤο άλλο που δεν έδωσε σημασία ο βουλευτής είναι αυτό που είπε ο υπουργός για το γεγονός ότι τη μελέτη Δράμα-Αμφίπολη την έκαναν 3 διαφορετικοί φορείς, με 3 διαφορετικά σχέδια και η σημερινή Κυβέρνηση έπρεπε να την ολοκληρώσει, διότι ο καθένας είχε διαφορετικό αριθμό ρευμάτων κυκλοφορίας, με διαφορετικές διατομές του δρόμου. Αυτό παρέδωσαν.\nΚι επίσης, ένα ερώτημα: Στο τμήμα Σέρρες-Παλαιοκόμη του Ε61 τί ακριβώς έκαναν η δική του και οι προηγούμενες Κυβερνήσεις; Τίποτα! Είναι καλό να γίνει ο Ε61, όμως πρέπει να απολογηθούν αυτοί που τον οδήγησαν σε αδιέξοδο».\nΑναφερόμενος στο ανολοκλήρωτο έργο της κατασκευής των φυλακών στον Νικηφόρο, αφού σημείωσε ότι «οι ερωτήσεις στη Βουλή πέφτουν συνεχόμενες», γνωστοποίησε ότι «έχει παραδοθεί η μελέτη για το κτήριο που λείπει. Τον Ιανουάριο θα ξεκινήσει η κατασκευή του και το έργο προβλέπεται να παραδοθεί στις αρχές του 2019. Ταυτοχρόνως, μέσα στο 2018 θα γίνει κι ο διαγωνισμός του ΑΣΕΠ από το Υπουργείο Δικαιοσύνης, στον οποίο περιλαμβάνονται και οι θέσεις για τη λειτουργία των φυλακών Νικηφόρου. Πιστεύουμε ότι στις αρχές του 2019, με την παράδοση του κτηρίου και την πρόσληψη του προσωπικού θα μπορέσει να ξεκινήσει η λειτουργία των φυλακών». Κάλεσε, δε, τον κ. Κυριαζίδη «να απαντήσει για το τί ακριβώς κάνανε από το 2014, μετά από 13 χρόνια και 20 εκ. ευρώ, για ένα έργο που ξεκίνησε ταυτόχρονα με άλλες δύο φυλακές, εκ των οποίων η μία είναι σχεδόν σε πλήρη λειτουργία και η άλλη ξεκίνησε να λειτουργεί».\nΣυγχωνεύσεις στο ΤΕΙ μόνο με συναίνεση\nΣχετικά με «τον μεγάλο θόρυβο που σηκώθηκε» για τις συγχωνεύσεις Τμημάτων του ΤΕΙ, είπε πως «καταλαβαίνουμε την αγωνία των φοιτητών. Έγιναν μεγάλα φάουλ με την απομάκρυνση του προέδρου του Τμήματος Οινολογίας, αλλά αυτό θα το κρίνει η εκπαιδευτική κοινότητα και οι αρμόδιοι φορείς, στους οποίους προσέφυγαν και οι φοιτητές και οι συνάδελφοί του. Περιμένουμε τις αποφάσεις των θεσμών για να πάρουμε θέση.\nΌμως, είναι προφανές ότι δεν πρόκειται να γίνει καμία συγχώνευση τμημάτων αν δεν μπει από κάτω η υπογραφή του υπουργού Παιδείας. Ό,τι συζητείται είναι σε επίπεδο φημολογίας. Όπως αναφέραμε και σε ανακοίνωσή μας οι 12 βουλευτές ΣΥΡΙΖΑ της Περιφέρειας Αν. Μακεδονίας-Θράκης, δεν θα γίνει καμία συγχώνευση, αν δεν συζητηθεί με την εκπαιδευτική κοινότητα, την τοπική κοινωνία και τους βουλευτές.\nΑπουσία Μαυρογιαλούρου από το Συνέδριο\nΤέλος, απαντώντας σε όσους ισχυρίζονται ότι ο Νομός Δράμας δεν πήρε τίποτα από το πρόσφατο Αναπτυξιακό Συνέδριο της Περιφέρειας, επισήμανε ότι «δεν πήγαμε σαν φτωχοί συγγενείς για να παρακαλέσουμε τον πρωθυπουργό και τους υπουργούς: δώστε ό,τι προαιρείσθε σε εκατομμύρια. Αυτό το έργο το είδαμε στο παρελθόν με τους Μαυρογιαλούρους που εμφανίζονταν και έταζαν στους Δραμινούς εκατομμύρια για διάφορα πράγματα».\nΣτη συνέχεια απαρίθμησε τα όσα ανακοινώθηκαν και αφορούσαν στο Νομό Δράμας:\n«Υπάρχουν τα εξής δεδομένα για τη Δράμα:\n-Θα συνδεθεί με το φυσικό αέριο, με δίκτυα στον αστικό ιστό της πόλης.\n-Πήρε 1,3 εκ. ευρώ για το Φεστιβάλ Ταινιών Μικρού Μήκους για τα επόμενα 4 χρόνια, ποσό που δεν πήρε ποτέ από τότε που έγινε διεθνές.\n-Πήρε πρόγραμμα 2,3 εκ. ευρώ για την κατασκευή ομβροδεξαμενών, που θα είναι λύση μεγάλης πνοής για την αξιοποίηση των βοσκήσιμων γαιών των κτηνοτρόφων.\n-Πήρε την κατασκευή του σταθμού βιολογικού καθαρισμού του Δήμου Δοξάτου, αποσοβώντας το σχετικό πρόστιμο.\n-Στην Τοπική Αυτοδιοίκηση Α’ βαθμού, ο υπουργός Εσωτερικών, Πάνος Σκουρλέτης κι ο αναπληρωτής υπουργός Οικονομικών, Αλέξης Χαρίτσης ανακοίνωσαν για το 2018 πρόγραμμα 2 δισ. ευρώ, στο οποίο μπορούν να συμμετάσχουν και οι Δήμοι του Νομού, εφόσον έχουν έτοιμες μελέτες για έργα ύδρευσης, αποχέτευσης, αγροτικής οδοποιίας, αποκατάστασης ΧΑΔΑ και αντιπλημμυρικά έργα. Από τον Γενάρη θα ξεκινήσουν οι προσκλήσεις και οι Δήμοι θα μπορέσουν να χρηματοδοτηθούν με ποσά που η Τοπική Αυτοδιοίκηση δεν τα είδε τα τελευταία 20-30 χρόνια.\nΤο δεύτερο κομμάτι χρηματοδότησης αφορά σε παιδικές χαρές, καθώς και ποσό μέχρι 2 εκ. ευρώ για κάθε Δήμο, που θα επιλέξει να αξιοποιήσει ένα δημοτικό οίκημα για κοινωφελή σκοπό.\nΓι΄ αυτό το λόγο, την επόμενη εβδομάδα, θα ζητήσω να συναντηθώ με τους 5 δημάρχους του Νομού».\nΚαι κατέληξε, λέγοντας: «Να δεχτούμε κριτική για ό,τι δεν κάναμε κι όχι για αυτά που κάποιος φαντάζεται ό,τι δεν κάναμε».\nΑκολουθεί το ηχητικό της συνέντευξης Τύπου του Χρήστου Καραγιαννίδη:


Οδηγία 132 / Εύφλεκτα Υγρά - Διαβρωτικά\n* ΕΥΦΛΕΚΤΟ / καύσιμο υλικό.\n* Οι ατμοί μπορεί να σχηματίσουν εκρηκτικά μίγματα με τον αέρα.\n* Οι περισσότεροι ατμοί είναι βαρύτεροι από τον αέρα. Θα εξαπλωθούν σε όλη την έκταση του εδάφους και θα συγκεντρωθούν σε περίκλειστους χώρους ή χώρους που βρίσκονται χαμηλά. (αποχετευτικό δίκτυο, υπόγεια, δεξαμενές).\n* Κίνδυνος έκρηξης των ατμών σε εσωτερικούς, εξωτερικούς χώρους ή στο αποχετευτικό δίκτυο.\n* Η διαρροή νερού κατάσβεσης στο αποχετευτικό δίκτυο μπορεί να προκαλέσει κίνδυνο πυρκαγιάς ή έκρηξης.\n* Αρκετά από τα υγρά είναι ελαφρύτερα από το νερό.\n* Μπορεί να προκαλέσουν τοξικά αποτελέσματα εάν εισπνευσθούν ή καταπωθούν.\n* Επαφή με την ουσία μπορεί να προκαλέσει σοβαρά εγκαύματα στο δέρμα και τα μάτια.\n* Οι ατμοί μπορεί να προκαλέσουν ζάλη ή ασφυξία.\n* Το νερό κατάσβεσης ή αραίωσης που διαρρέει, μπορεί να προκαλέσει ρύπανση.\n* Απομονώστε στην περιοχή της διαρροής αμέσως σε ακτίνα τουλάχιστον 50 μέτρα.\n* Η βασική πυροσβεστική στολή προστασίας παρέχει περιορισμένη προστασία ΜΟΝΟ σε περιπτώσεις πυρκαγιών . Δεν είναι αποτελεσματική σε περιπτώσεις διαρροών όπου είναι πιθανή η άμεση επαφή με την ουσία..\n* Εάν εμπλέκονται στην πυρκαγιά δεξαμενές, σιδηροδρομικά βαγόνια ή βυτιοφόρα οχήματα, ΑΠΟΚΛΕΙΣΤΕ την περιοχή σε ακτίνα 800 μέτρων, επίσης εξετάστε την εκκένωση της περιοχής σε ακτίνα 800 μέτρων\n* Ξηρή σκόνη, CO2, διασκορπισμένη βολή νερού ή αφρός ανθεκτικός σε αλκοόλη.\n* Δημιουργήστε ανάχωμα ώστε να συλλέξετε το νερό κατάσβεσης για να απορριφθεί με ασφάλεια. Μη διασκορπίζετε το υλικό.\n* Αφρός που περιορίζει τους ατμούς μπορεί να χρησιμοποιηθεί για να ελαττώσει τους ατμούς.\n* Απορροφήστε το με χώμα, άμμο ή άλλο άκαυστο υλικό και μεταφέρετε το σε δοχεία (εξαιρείται η υδραζίνη).\n* Χρησιμοποιήστε καθαρά εργαλεία που δεν παράγουν σπινθήρες για να περισυλλέξετε το απορροφημένο υλικό.\n* Η διασκορπισμένη βολή νερού μπορεί να ελαττώσει τους ατμούς, αλλά μπορεί να μην είναι επαρκής να εμποδίσει την ανάφλεξη σε κλειστούς χώρους.


Ο George Clooney μπορεί να βγει ραντεβού μαζί σου αν… τον πληρώσεις!\nΠρώτη καταχώρηση: Κυριακή, 26 Ιανουαρίου 2014, 22:20\nΌσο κι αν φαίνεται δύσκολο, το να βγεις ραντεβού με τον George Clooney είναι πολύ πιθανό, αρκεί... να πληρώσεις...\nΤο απόλυτο αρσενικό του Hollywood, μπορεί να βγει ραντεβού μαζί με μία απλή καθημερινή γυναίκα, αν εκείνη δηλώσει συμμετοχή στον διαγωνισμό του omaze.com, που προσφέρει στην ευκαιρία στη νικήτρια ή τον νικητή να ταξιδέψει μέχρι τη Νέα Υόρκη για να συναντήσει το George Clooney.\nΗ συμμετοχή κοστίζει μόλις 10 δολάρια και ο νικητής θα βρεθεί στα παρασκήνια του Late Show με τον David Letterman, ενώ θα παρακολουθήσει και την πρεμιέρα της ταινίας Monuments Men. Μετά θα βρεθεί στο πάρτι με συνοδό τον George! Σημειώστε ότι όλα είναι πληρωμένα: λιμουζίνα, ρούχα και τα αεροπορικά εισιτήρια.\nΟ διαγωνισμός έχει ήδη συγκεντρώσει 325.000 λίρες για τη μη κερδοσκοπική οργάνωση που ίδρυσε το 2010, ο George Clooney υπέρ των ανθρωπίνων δικαιωμάτων στο Σουδάν και θα ολοκληρωθεί στις 30 Ιανουαρίου.\nΤελευταία ενημέρωση: Κυριακή, 26 Ιανουαρίου 2014, 22:20


Χιμένεθ: Να κάνουμε τη σεζόν μας ακόμη καλύτερη | Stratiotikos GR - ΣΤΡΑΤΙΩΤΙΚΟΣ\nHome ΑΘΛΗΤΙΚΑ Χιμένεθ: Να κάνουμε τη σεζόν μας ακόμη καλύτερη\nΤο σύνθημα ενόψει Ντιναμό Κιέβου έδωσε μέσω της συνέντευξης Τύπου ο Ισπανός τεχνικός.\nΩς ευκαιρία της ΑΕΚ να κάνει τη σεζόν της ακόμη καλύτερη, χαρακτήρισε ο Μανόλο Χιμένεθ τις διπλές αναμετρήσεις με την Ντιναμό Κιέβου, για τους «32» του Europa League. Στην καθιερωμένη συνέντευξη Τύπου του πρώτου παιχνιδιού μεταξύ των δύο ομάδων, ο Ισπανός τεχνικός τόνισε ότι η Ένωση πρέπει να το αντιμετωπίσει όπως και όλα τα προηγούμενα.\nΕπίσης, ο Ανδαλουσιανός επισήμανε ότι το σύνολό του θα προσπαθήσει να πιέσει για 90 λεπτά τους Ουκρανούς, ενώ αποθέωσε τον Ντμίτρο Τσιγκρίνσκι, λέγοντας πως όλοι στον «δικέφαλο» είναι υπερήφανοι που τον έχουν μαζί τους.\nΓια το πώς περιμένουν στην ΑΕΚ το αυριανό παιχνίδι, είπε: «Πλησιάζει το τέλος του δρόμου σε κάθε διοργάνωση. Είναι αλήθεια ότι για εμάς όλοι οι αγώνες αποτελούσαν τελικούς για να είμαστε ζωντανοί σε όλες τις διοργανώσεις ως τώρα. Θα πρέπει να συνεχίσουμε στην ίδια γραμμή για να καρπωθούμε τα αποτελέσματα της προσπάθειάς μας. Κάνουμε μία καλή σεζόν και θα προσπαθήσουμε να την κάνουμε όσο το δυνατόν καλύτερη».\nΣχετικά με το αν η Ντιναμό θα είναι επηρεασμένη από την αγωνιστική της απραξία, επισήμανε: «Ποτέ δεν ξέρεις τι μπορεί να συμβεί, μπορεί να υπάρξει μια κούραση με τα φιλικά, αν υπάρξει απουσία σε επίσημο παιχνίδι είναι χάντικαπ. Όλες αυτές οι ομάδες από αυτές τις χώρες είναι συνηθισμένες στη διακοπή, είναι φυσιολογικό για τους ίδιους, όπως για εμάς αυτή του καλοκαιριού. Είχαν πολύ καιρό για να ετοιμάσουν αυτό το ματς και πολύ καιρό για να δουν εμάς».\nΑναφορικά με τα πλεονεκτήματα και τα μειονεκτήματα της Ντιναμό, δήλωσε: «Δεν υπάρχει αδύναμη ομάδα σε αυτό το επίπεδο, η Ντιναμό φυσικά είναι μια δυνατή ομάδα με μεγάλη ιστορία και ξέρουμε ότι αυτό το παιχνίδι δεν θα είναι καθόλου εύκολο».\nΓια τον πρώτο στόχο της ΑΕΚ στο αυριανό ματς, τόνισε: «Το καλύτερο θα ήταν να μην δεχθούμε γκολ, γνωρίζοντας πόσο αξίζει το εκτός έδρας γκολ. Αν δεχθούμε γκολ θα πρέπει να σκοράρουμε στο Κίεβο και έτσι ίσως γίνει πιο δύσκολο».\nΌσον αφορά το γεγονός ότι οι Ουκρανοί θεωρούν καθοριστική την πίεση που θα ασκήσει η ΑΕΚ στο πρώτο 20λεπτο, σχολίασε: «Εμείς θα προσπαθήσουμε ώστε η πίεση που θα ασκήσουμε να είναι για 90 λεπτά, όχι μόνο για 20. Πάντα, όμως, υπάρχει και ο αντίπαλος στο γήπεδο».\nΣχετικά με το γεγονός ότι είναι εντός έδρας το πρώτο ματς, σημείωσε: «Υπάρχουν διάφορα γούστα, άλλοι προπονητές θέλουν το πρώτο ματς εκτός έδρας, άλλοι εντός. Η αλήθεια είναι ότι από το αυριανό παιχνίδι θα δούμε πόσο ενδιαφέρον θα έχει η ρεβάνς. Θα είμαι ήρεμος αν η ομάδα δείξει όσα ξέρει να κάνει, με την προσπάθεια θα είμαι καλά».\nΤέλος, για τον Τσιγκρίνσκι και τη θέση που θα παίξει, απάντησε: «Καταρχάς είμαστε υπερήφανοι για το γεγονός ότι έχουμε αυτόν τον παίκτη στην ΑΕΚ. Τέτοιους παίκτες χρειάζεται μια ομάδα. Κάνει πολύ καλή άμυνα και είναι ικανός να κάνει και επίθεση το ίδιο καλά. Είναι παίκτης-πολυτέλεια για μια ομάδα λόγω του επαγγελματισμού του και του πόσο συνειδητοποιημένος είναι».\nΓκάλο: Πολύ σημαντικό να συνεχίσουμε και στην Ευρώπη\nΣτη σημασία που έχει για την ΑΕΚ να συνεχίσει την προσπάθειά της και στην Ευρώπη στάθηκε με τις δηλώσεις του ο Ροντρίγκο Γκάλο, που εκπροσώπησε τους ποδοσφαιριστές στη συνέντευξη Τύπου.\nΑναφορικά με το δέλεαρ της συμμετοχής και το να συνεχίσει η ομάδα στην Ευρώπη, σχολίασε: «Νομίζω έχουμε μια φυσιολογική κούραση. Έχουμε ένα σημαντικό παιχνίδι και κανείς δεν θα είναι κουρασμένος. Πρέπει να ξεχάσουμε όποια κούραση έχουμε και να κάνουμε το καλύτερο δυνατό. Είναι σημαντικό παιχνίδι και μια σημαντική διοργάνωση».\nΓια την εξαιρετική κατάσταση στην οποία βρίσκεται, είπε: «Αισθάνομαι πολύ καλά, αισθάνεται καλά και η ομάδα με αυτό το σερί που έχει πετύχει. Αυτό θα προσπαθήσουμε να κάνουμε και αύριο, να κερδίσουμε. Θα είναι σημαντική μια νίκη και για την Ευρώπη, αλλά και για την ψυχολογία της ομάδας για τη συνέχεια του πρωταθλήματος».\nΤέλος, για το αν δεν υπάρχει τόση πίεση σε σχέση με αυτήν για το πρωτάθλημα, τόνισε: «Θα μιλήσω για μένα: αύριο θέλω να κερδίσω και να βοηθήσω την ομάδα. Να βοηθώ την ομάδα σε κάθε διοργάνωση. Στόχος μου να μπούμε να κάνουμε ένα καλό παιχνίδι. Το θεωρούμε πολύ σημαντικό η ομάδα να συνεχίσει και στην Ευρώπη».


Ο αριθμός μολύνσεων και θανάτων από Covid-19 μειώθηκε σημαντικά μετά τα εμβόλια - TheNewspaper.gr\n-178 min. ago-Ο Σισέ… πέταξε και 1-0 για τον Ολυμπιακό – Μαγική απόκρουση Βατσλίκ\n-161 min. ago-Τσακαλώτος σε Οικονόμου – Ας μη μιλάει η ΝΔ για μεσαία τάξη\n-159 min. ago-Ο Βιεϊρίνια με πέναλτι έδωσε το προβάδισμα στον ΠΑΟΚ\n-142 min. ago-EuroMed 9 – Η φωτογραφία από την ιδιωτική επίσκεψη του ζεύγους Μακρόν στην Ακρόπολη\n-140 min. ago-Παναθηναϊκός – Αναντολού Εφές 80-74 – Δικό του το «Παύλος Γιαννακόπουλος»\n-121 min. ago-Ελληνοτουρκικά – Μια «ανάσα» από το Καστελόριζο το YUNUS – S\n-119 min. ago-MotoGP – Νικητής στο θρίλερ του Μισάνο ο Μπανάια\n-102 min. ago-Η Ελλάδα… μεγαλώνει με όπλο 4 ενεργειακά έργα\n-101 min. ago-AUKUS – Ο Μπόρις Τζόνσον επιδιώκει την εξομάλυνση των σχέσεων με τη Γαλλία\n-100 min. ago-Κι όμως, η ΑΕΚ το έχει ξανακάνει\nΠαραιτήθηκε ο συνιδρυτής του ιστότοπου The Intercept, Γκλεν Γκρίνγουολντ\nΤην Πέμπτη η ανακοίνωση για τη διεκδίκηση του χρίσματος των Δημοκρατικών\nΣτα 1.705 τα κρούσματα, με 43 θανάτους